Federacija BiH dobila budžet za iduću godinu - Klix.ba\nBiH Federacija BiH dobila budžet za iduću godinu\nFederacija BiH dobila budžet za iduću godinu\n29.12.2015. u 16:14\nFederacija BiH Dom naroda FBiH\nFederacija Bosne i Hercegovine dobila je budžet za iduću godinu, kao i Zakon o izvršavanju budžeta.\nPrijedlog budžeta odobrio je danas Dom naroda Federalnog parlamenta na sjednici u Sarajevu. Za budžet su se izjasnila 32 delegata, protiv je bilo 15.\nS obzirom na to da su protekle sedmice podršku budžetu dali i poslanici Predstavničkog doma, stekli su se uvjeti da Federacija uđe u narednu fiskalnu godinu s budžetom odobrenim u Parlamentu u aktuelnoj godini.\nBudžet je predložila Federalna vlada u ukupnom iznosu od 2.598.862.123 KM, što je 10,7 posto više od ovogodišnjeg te za 65 miliona KM više nego kad je akt bio u nacrtu.\nUvećanje je, po riječima zvaničnika iz Federalne vlade, uračunato na osnovu planiranih 65 miliona KM koji se očekuju od privatizacije - prodaje privrednih društava u kojima Federacija BiH ima manjinski udio u strukturi vlasništva.\nPošto je za 2016. godinu planirano donošenje zakona o preuzimanju finansiranja neizmirenih obveza za PIO za period od 1992. do 2014. godine, za ove potrebe je na razdjelu Federalnog ministarstva rada i socijalne politike planirano 50.000.000 KM.\nU predloženom budžetu za 2016. je ukalkuliran i 1.000.000 KM na razdjelu Federalne uprave policije radi jačanja kapaciteta za borbu protiv terorizma, organiziranog kriminala i korupcije.\nPredviđen je i poseban transfer od 1.000.000 KM za provođenje seta antikoruptivnih zakona.\nIzražena je spremnost Vlade da, u skladu sa stepenom provedbe ovih zakona, rebalansom budžeta osigura i dodatni novac za ove namjene.\nOsim ovih izmjena, Prijedlog budžeta uvažio je i pojedine zahtjeve budžetskih korisnika koji su se većinom odnosili na unutrašnje prestrukturiranje planiranog novca u okviru njihovih razdjela.\nPlanirani prihodi od poreza u 2016. godini su 1.440,6 miliona KM, veći za oko 129,7 miliona KM u odnosu na budžet za 2015.\nNeporezni prihodi trebalo bi da budu 381,3 miliona KM i također su uvećani za oko 47,3 miliona KM.\nPlaniran je novac po osnovu primitaka od finansijske imovine i zaduživanja u iznosu od 712 miliona KM, što je za 38 miliona KM više nego u ovogodišnjem budžetu.\nStruktura rashodovne strane budžeta je odraz provedbe mjera restriktivne javne potrošnje, što je jedan od prioriteta ekonomske politike u narednim godinama, kako je navedeno iz Vlade.\nFiskalna politika Vlade će i u 2016. godini biti orijentirana na aktivnosti koje će doprinijeti ekonomskom i socijalnom snaženju Federacije BiH, odnosno Bosne i Hercegovine, navedeno je također.\nU 2016. bi ukupni rashodi iznosili 1.517,7 miliona KM i bili veći za oko 47,3 miliona KM u odnosu na ovogodišnje.\nZa otplate dugova je planirano oko 977,1 miliona KM, što je za oko 118,4 miliona KM više u odnosu na sredstva planirana po ovom osnovu za 2015. godinu.\n1h 32min 16


BIBLIOTEKA NAŠEG OKRUŽENJA - JUGOSLOVENSKO KULTURNO NASLEĐE I POSTJUGOSLOVENSKO VREME\nTribina u okviru koncepta BOOKa u Dvorištu "Jugoslovensko kulturno nasleđe i postjugoslovensko vreme: kultura i umetnost između države, politike, ideologije i estetike i poetike" održana je uorganizaciji bibliotreke u Valjevu. Moderator tribine bila je članica NIN-ovog žirija Tamara Krstić, a njeni sagovornici bili su Zoran Hamović, osnivač i glavni urednik izdavačke kuće "KLIO" i Tihomir Brajović, redovni profesor na Filološkom fakultetu u Beogradu. Polazeći od ideje ujedinjenja svih Južnih Slovena, koja se javlja sa kraja 18. i početka 19. veka, učesnici panela pokušali su da daju brojne odgovore na pitanja jugoslovenske kulturne baštine i prostora, koji je sada isparcelisan, a koji je donedavno funkcionisao kao koherentna celina. Govoreći o muzici, filmu, a najviše o književnosti i o mnogobrojnim piscima koji su se deklarisali kao jugoslovenski pisci, ili kao pisci koji pripadaju zasebnim društvenim entitetima, gosti su napravili konstruktivan kulturno-umetnički presek čitave jedne epohe nastale na ovim prostorima. Sjajnu uvertiru za program napravio je Boban Matić sa svojim gostima, koji su shodno temi tribine, izvodili pesme Azre, Darka Rundeka, Vlade Divljana i dr


Preminuo omanski sultan, ministar kulture naslednik\n► Preminuo omanski sultan, ministar kulture naslednik\nOmanski sultan Kabus bin Said preminuo je jutros u 80. godini.\nNajdugovečniji zalivski monarh, koji je na vlast došao dvorskim udarom 1970. godine, bio je poznat po diplomatskom balansiranju u Persijskom zalivu i često je bio posrednik u razgovorima SAD i Irana.\nNa ulicama se skupilo mnoštvo građana da bi ispratili telo pokojnog sultana.\nSaopšteno je da će tron naslediti Hajtam bin Tarik al-Said, ministar za kulturu.\nNovi vladar Omana obećao da sledi mirovnu politiku sultana Kabusa\nNovi vođa Omana sultan Hajtam bin Tarik al-Said obećao je danas da će nastaviti spoljnopolitički pristup svog prethodnika sultana Kabusa bin Saida, koji je vodio tu arapsku zemlju kroz uzburkane vode Persijskog zaliva balansirajući bliske odnose sa SAD i Iranom.\nNovi vladar koji je bio ministar kulture Omana govorio je pošto je imenovan za naslednika sultana Kabusa bin Saida koji je preminuo ;jutros u 80. godini. Kabus, najdugovečniji zalivski monarh, koji je na vlast došao dvorskim udarom 1970. godine, bio je poznat po diplomatskom balansiranju u Persijskom zalivu i često je bio posrednik u razgovorima SAD i Irana.\nPoruka novog sultana Hajtama sunarodnicima i svetu je jasna: Oman će nastaviti putem koji je postavio Kabus kao neko mirovni posredinik.\n"Sledićemo istu liniju kao pokojni sultan, i principe koje je utvrdio za spoljnu politiku naše zemlje, mirnog suživota među nacijama i ljudima i dobrosusedsko ponašanje nemešanja u poslove drugih", rekao je Hajtam u prvim izjavama kada je postao sultan.\nPorodica Al Said vlada Omanom od 18. veka i nekad je vladala i Zanzibarom kod obale Tanzanije.\nU skladu sa islamskom tradicijom sultan Kabus sahranjen je pre pada mraka, a ime njegovog naslednika objavljeno danas popodne.\nBrzina kojom je naslednik imenovan ukazuje da porodica Al Said želi da pokaže osećanje jedinstva, kontinuiteta i stabilnosti u vreme kada vladaju visoke tenzije u Persijskom zalivu posebno između SAD i Irana poslednjih dana Kabusovog života.\nSaudijska Arabija opisala je Kabusa kao čoveka koji je modernizovao Oman. Ujedinjeni Arapski Emirati i Egipat su ga opisali kao "mudrog vođu". Ujedinjeni Arapski Emirati koji su sa njim imali napete odnose u prošlosti objavili su tri dana žalosti.\nU zajedničkom saopštenju visoki zvaničnici EU izrazili su danas saučešće porodici, narodu i vladi Omana zbog smrti sultana Kabusa bin Saida."Njegova vizija je rukovodila spoljnom politikom koja je postavila Oman među najbliskijim partnerima EU, u regionu zahvaćenom konfliktima i tenzijama, navodi se u zajedničkom saopštenju predsednika Evropskog saveta Šarl Mišela, predsednice Evropske komisije Ursule fon der Lajen, i visokog predstavnika EU Žozepa Borela.\nKako se navodi EU će nastaviti da radi na učvršćivanju snažnog i trajnog partnerstva sa Omanom i njegovim narodom.\nBritanski premijer Boris Džonson rekao je da je Kabus bio "izuzetno mudar i poštovan vođa koji će svima jako nedostajati".\nU SAD-u bivši predsednik Džordž Buš izdao je saopštenje u kome je naveo da je Kabus bio stabilna snaga na Bliskom istoku i jak američki saveznik.


Za njih nema prepreke: Amputirci iz Sarajeva posetili Mitrovicu - Ozon Media\nSremska Mitrovica – U nedelju, 31. avgusta Sremsku Mitrovicu posetili su Srđan Jeremić i Dejan Zvizdalo, članovi Udruženja amputiraca iz Istočnog Sarajeva koji su biciklima krenuli na put dug preko 2.800 kilometara, od Sarajeva do glavnog grada Rusije, Moskve.\nNjima je u Sremskoj Mitrovici organizovan doček od strane Udruženja Srpskih ratnih veterana, a prenoćište u manastiru Hopovo.\nSrđan kojem je zbog posledica ranjavanja u minulom ratu amputirana šaka i Dejan koji je kao osmogodišnjak tokom rata ostao bez obe noge odlučili su se na ovaj poduhvat kako bi svima pokazali da invaliditet ne mora i ne treba da bude prepreka za ostvarivanje svojih snova, dok je rutu odredila ljubav prema pravoslavlju.\nOni su iz Istočnog Sarajeva krenuli u subotu, 30. jula, a očekuju da će u Moskvu stići za 23 dana. Na svom putu do glavnog grada Rusije oni će nakon Srbije dalje voziti kroz Mađarsku, Slovačku, Poljsku, Belorusiju.


ŠKOLSKA FIZIČKO GEOGRAFSKA KARTA SVETA - Idealno.rs\nPočetna / Kancelarija i škola / Knjige i literatura / Knjige / ŠKOLSKA FIZIČKO GEOGRAFSKA KARTA SVETA\nPonuda prodavnice BSIDE za proizvod ŠKOLSKA FIZIČKO GEOGRAFSKA KARTA SVETA. Ispravnost cene i podataka proveri na internet stranici prodavnice.\nŠKOLSKA NEMA KARTA SRBIJE\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za ŠKOLSKA FIZIČKO GEOGRAFSKA KARTA SVETA i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda ŠKOLSKA FIZIČKO GEOGRAFSKA KARTA SVETA i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda ŠKOLSKA FIZIČKO GEOGRAFSKA KARTA SVETA se mogu razlikovati od onih u internet prodavnici u kojoj obavljaš kupovinu. ŠKOLSKA FIZIČKO GEOGRAFSKA KARTA SVETA je dostupan u prodavnici BSIDE po ceni, koja je navedena pored svakog prodavca u meniju "Prodavnice".\nGarantne uslove za ŠKOLSKA FIZIČKO GEOGRAFSKA KARTA SVETA proveri u prodavnici u kojoj nameravaš da obaviš kupovinu. Slika za ŠKOLSKA FIZIČKO GEOGRAFSKA KARTA SVETA je simbolična, zato se pre kupovine u prodavnici uveri da je proizvod isti.


Dodik: U BiH neće biti rata, mada SDA želi državu samo za muslimane\nRegion Autor:Beta13. feb. 202218:008 komentara\nSrpski član Predsedništva BiH Milorad Dodik izjavio je da u Bosni i Hercegovini neće biti rata.\nOn je rekao da neće biti sukoba, bez ozbira na to što „Stranka demokratske akcije (SDA) okuplja svoje ratne veterane, pokušava ih mobilizovati i organizovati u nekoj zabludnoj priči o tome da će eventualno nešto trebati“.\nKomentarišući jučerašnje okupljanje u Bužimu uniformisanih osoba sa zelenim beretkama, pod ratnim zastavama Armije BiH i uz pokliče „Alahu ekber!“, Dodik je kazao da takva okupljanja „očigledno više nisu spontana, niti su neka puka reakcija na nešto“.\n„To je nešto što je organizovano, to je neka podmukla aktivnost koja je očigledno na prostoru čitave Federacije BiH“, rekao je Dodik novinarima u Bistrici kod Banjaluke.\nOn je ocenio da je reč „o političkom nastojanju muslimanskog nacionalizma, oličenog u SDA, da okuplja sve njihove političke partije, bez obzira da li je to desnica, centar ili levica, koji nastoje da promovišu ključnu ideju o jednoj državi za jedan narod – BiH samo za muslimane“.\nPrema njegovim rečima, zbog toga „nije uopšte bezazlena priča o građanskoj BiH, jer bi po principu takvog uređenja Srbi bili svedeni na građansku manjinu, koja bi navodno trebalo da ima neka svoja prava“.\n„Republika Srpska je suverena, vlasništvo Srba ovde i drugih ljudi koji tu žive. Većinom su tu Srbi i mi ne želimo da izgubimo naš status, ne želimo da izgubimo naše političke instrumente da se borimo za očuvanje i razvoj Republike Srpske“, kazao je on.\nOptužio je i međunarodnu zajednicu da je na „fonu muslimanskog ekstremizma“.\n„Htela ili ne, ono što čini administracija SAD ili briselska, oni stvarajući priču o centralnoj Bosni, stvaraju unitarnu državu, koja bi trebalo da bude država za jedan narod i za jednu većinu“, kazao je Dodik.\nBiHMilorad DodikRepublika SrpskaSDA


Studijski program master akademskih studija Primenjene umetnosti, pripada obrazovno-umetničkom polju Umetnost, oblast Primenjene umetnosti i dizajn, i sadrži sve elemente utvrđene zakonom. Ciljevi master akademskih studija su usmereni na temeljno obrazovanje studenata koje podrazumeva razvijanje sposobnosti analitičkog sagledavanja umetničke teorije i prakse, te osposobljavanje za samostalni umetnički i stručni rad. Spoj teorijskih i praktičnih znanja, sticanje sposobnosti za kritičko sagledavanje kako aktuelnih profesionalnih tako i društvenih promena i pojava, te razvijanje umetničkih veština, predstavlja značajnu odliku ovog studijskog programa. Studijski program master akademskih studija obuhvata niz obaveznih i izbornih studijskih područja čijim se savladavanjem obezbeđuju neophodna znanja i veštine za sticanje zvanja.\nMaster akademske studije na Fakultetu za umetnost i dizajn, traju godinu dana i vrednuju se sa 60 ESPB. Na ovaj nivo akademskih studija Fakulteta za umetnost i dizajn može se upisati lice koje je završilo osnovne akademske studije sa prosečnom ocenom 8,0 i više. Kandidat koji konkuriše za upis na master akademske studije u obavezi je da konkursnoj komisiji priloži uverenje o završenim osnovnim akademskim studijama, idejni koncept master umetničkog istraživanja. Kriterijumi za upis studenata na master akademske studije objavljuju se putem javnog konkursa u sredstvima informisanja.\nPo završetku studija studenti stiču akademski naziv: Master primenjeni umetnik ( Mast.prim.umet.)\nStudent koji je završio osnovne akademske studije ima mogućnost da se odabirom izbornih predmeta iz navedenih izbornih grupa predmeta (iz kurikuluma Master akademskih studija), opredeli za užu usmerenost u okviru primenjenih umetnosti i dizajna za koju se opredelio i na osnovnim akademskim studijama.\nNastava je organizovana u okviru jednog modula. Modul sadrži obavezne predmete i četiri izborna bloka (po dva u svakom semestru). Na ovaj način obezbeđeno je specifično usavršavanje studenata u skladu sa individualnim afinitetima i Bolonjskom deklaracijom.\nNakon ispunjavanja svih predispitnih obaveza, odslušanih i svih položenih obaveznih i izbornih predmeta, student pristupa konkretnom studijskom istraživačkom radu i koncipiranju nacrta master rada. Master rad je samostalni rad studenta, praćen od strane mentora, a u okviru odabrane uže umetničke oblasti. Student na taj način dokazuje da je, na osnovu znanja i veština usvojenih tokom studija, razvio sposobnosti za samostalno bavljenje delatnošću u oblasti primenjene umetnosti i dizajna, koje odgovaraju nivou završenih studija. Kandidat tokom studija stiče kompetencije da analitički, kreativno i inovativno, u skladu sa vremenom u kome živimo, reši umetnički problem.\nKandidat kroz rad na odabranoj i odobrenoj temi primenjuje stečena znanja i specifična umeća iz oblasti primenjene umetnosti i dizajna. Master rad se sastoji iz rada u pisanoj formi i realizovanog dela iz odabrane oblasti. U pisanom delu rada se obrazlažu prethodno jasno, precizno i koncizno definisani teorijsko-poetski okviri, cilj i ishod master rada, te kontekstualizacija rada u odnosu na aktuelne tokove u oblasti primenjenih umetnosti i dizajna. Kandidat brani master rad pred tročlanom komisijom. Na osnovu uspešno odbranjenog rada izdaje se uverenje o stečenom zvanju master primenjeni umetnik, a u dodatku diplome navodi se lista položenih predmeta čime se definiše uža usmerenost u širokom polju primenjenih umetnosti i dizajna.\nMaster akademske studije – aktuelni nastavni program


URSULA VON DER LEYEN IZABRANA ZA ŠEFICU EVROPSKE KOMISIJE - mojusk.ba\n16 Jula, 2019 16 Jula, 2019 Moj USK\nUrsula Von der Leyen izabrana je danas za predsjednicu Evropske komisije, nakon što je dobila većinu u Evropskom parlamentu.\nBBC piše da je Der Lejen osigurala „tijesnu“ većinu za izbor na čelo Evropske komisije. AFP navodi da je ona osvojila samo 383 glasa u Parlamentu koji broji 751 člana.\nOna će zamijeniti Jean-Claude Junckera 1. novembra.\nEvropska komisija predlaže zakone, provodi propise EU i ima nadležnosti da kazni države članice EU ukoliko je potrebno.\nVon der Lejen je njemačka demokršćanka koju je Evropsko vijeće ranije ovog mjeseca predložilo za funkciju predsjednice Evropske komisije, nakon što nije postignut dogovor ni o jednom kandidatu koji je važio za favorita za tu funkciju. Političarka je s bogatim iskustvom na čelu nekoliko njemačkih ministarstava, a rođena je i u političkoj porodici: njen otac je bio poznati političar Ernst Albreht (Albrecht).\nNjemačka političarka je rođena 1958. godine upravo u Briselu, gdje je njen otac obnašao visoke funkcije u Evropskoj ekonomskoj zajednici i Evropskoj zajednici, pretečama Evropske unije.Studirala je medicinu, a doktorirala i specijalizirala ginekologiju.\nUdata je za ljekara Heiko fon der Lejena, s kojim ima sedmero djece.\nČlanicom Kršćansko-demokratske zajednice (CDU) postala je 1990. godine, obnašala je nekoliko ministarskih i drugih funkcija. U trenutnom kabinetu kancelarke Angele Merkel obnašala je funkciju ministrice odbrane.


BTC $42.760 -0,58%\nETH $3.298 -0,55%\nBNB $488 -0,93%\nXRP $0,77 -0,77%\nDOGE $0,17 -4,55%\nBinance sada omogućava korisnicima da kupuju kriptovalute direktno putem Visa kreditnih i debitnih kartica koje su povezane sa njihovim nalozima na berzi.\nVodeća berza kriptovaluta Binance sada omogućava korisnicima da kupuju kriptovalute direktno putem Visa kreditnih i debitnih kartica.\nU saopštenju 26. decembar Binance je rekao da su njegovi korisnici u mogućnosti da direktno kupe četiri kriptovalute nakon što svoje račune povežu sa Visa karticama izdatim u okviru Evropskog ekonomskog prostora.\nKorisnici Binance-a mogu kupiti četiri kriptovalute sa evrima ili funtama\nJednom kada se Visa kartica poveže, korisnici mogu kupiti četiri kriptovalute, uključujući bitkoin (BTC), iter (ETH), XRP i Binance-ov token Binance Coin (BNB) sa evrima ili britanskim funtama.\nPrema saopštenju, Binance planira da u skoroj budućnosti doda podršku za Mastercard i dodatne valute. Cilj berze je proširiti uslugu i na druge jurisdikcije van Evropskog ekonomskog prostora.\nBinance je ranije uložio napore da podrži kupovinu kriptovaluta kreditnim i debitnim karticama. U septembru 2019. godine zvanično je objavljeno da su njegovi korisnici u mogućnosti da kupe pet kriptovaluta uključujući bitkoin i iter pomoću Visa i Mastercard-a preko kompanije za obradu plaćanja Koinal - za naknadu od 2,5%. Koinal je tada bio nedostupan u mnogim važnim jurisdikcijama širom sveta, uključujući Sjedinjene Države, Rusiju i kontinentalnu Kinu.\nCointelegraph je pitao Binance-a da li će za novu šemu kartica biti naplaćena naknada za obradu, ali do trenutka objavljivanja članka nije bilo odgovora.\nKompanije za kreditne kartice nerado olakšavaju kripto trgovanje\nKripto berze širom sveta pokušavaju da privuku više korisnika dodavanjem mogućnosti na kojima trgovci mogu kupiti i koristiti digitalnu imovinu, bilo dodavanjem “fiat gateway-a”, puštanjem vlastitih debitnih kartica ili u ovom slučaju, omogućavanjem direktne kupovine kriptovaluta putem vodećih prenosnika plaćanja.\nMeđutim, nekoliko glavnih kompanija za pružanje finansijskih usluga izrazilo je strepnju u pogledu onoga što oni smatraju nestabilnom i neregulisanom vrstom imovine.\nU 2018. godini, niz banaka zabranio je kupcima da kupuju digitalnu imovinu njihovim karticama, uključujući JPMorgan, Citibank India i Wells Fargo. U Britaniji su Bankarska grupa Lloyd i Virgin Money takođe usvojile slične zabrane.\nU novembru 2019. centralna banka Argentine zabranila je vlasnicima kartica da kupuju kriptovalute svojim karticama ubrzo nakon što su uveli više kontrola kapitala. Pored ograničavanja kupovine kriptovaluta, banka je pooštrila kontrole za dolar jer pokušava da oživi klonuli peso.


LG GBB61BLJZN frižider sa zamrzivačem cena, cene Srbija, prodaja Beograd Novi Sad Niš\nLG GBB61BLJZN frižider sa zamrzivačem cene\nLG GBB 61BLJZN Samostojeći, Energetski razred A++, Kapacitet frižidera 234 l, Kapacitet zamrzivača 107 l... specifikacija\ncena od 61.100,00 do 69.999,00 din | prodavnica (10)\nEPonuda nije internet prodavnica već Vam omogućava da brzo i lako nađete LG GBB61BLJZN frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi LG frižider sa zamrzivačem GBB61BLJZN na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za LG Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za LG GBB61BLJZN frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za LG GBB61BLJZN frižider sa zamrzivačem. Pre kupovine, podatke za LG frižider sa zamrzivačem GBB61BLJZN proverite na sajtu PROIZVOĐAČA.


Djordjević (Oslobodjenje): Ni Vučić ni Kostić nemaju pravo da se odriču Kosova\nBeta 9. januara 2021. 10:45\nPredsednik pokreta „Oslobodjenje“ Mladjan Djordjević ocenio je da jedna osoba nema pravo da se odriče Kosova i Metohije „ni u pravnom ni u metafizičkom smislu“, nezavisno od toga da li je ta osoba predsednik Srbije ili predsednik Srpske akademije nauka i umetnosti (SANU).\nDjordjević je u saopštenju ocenio da se predsednik SANU Vladimir Kostić, tokom svog poslednjeg javnog nastupa, „govoreći o pitanju Kosova i Metohije služio argumentima ‘nedostojnih kafanske rasprave, a kamoli jednog akademika'“, odnosno koristeći lične i anegdotalne primere.\n„On kao dokaz da Kosovo nije srpsko iznosi to što je morao da daje dokumenta prilikom ulaska na Kosovo i Metohiju i što mu je tamo neko rekao da ne sme da ide u neke ulice. U mnogim gradovima u svetu postoje ulice gde se ne preporučuje šetnja, pa ih niko ne proglašava teritorijom druge države“, naveo je Djordjević.\nPovodom poruke koje je Kostić uputio vladici diseldorfskom i nemačkom SPC Grigoriju, da se „u razmatranju Kosova i Metohije ostavi parola pod kojima se Srbi osećaju herojski“, Djordjević dodaje da je predsednik SANU zaboravio „koja institucija je vekovima održala srpski narod i Srbiju na Kosovu, posebno u strašnim danima nakon povlačenja vojske i policije 1999. godine“.\n„Zbog tog iskustva stav (Srpske pravoslavne crkve) po ovom pitanju se mora uzeti ozbiljno, posebno jer je SPC praktično jedina važna institucija u državi u kojoj se čuju glasovi suprotstavljeni Vučiću“, dodao je DJordjević.\nLider pokreta „Oslobodjenje“ optužio je Kostića da je „poveo hajku na vladiku Grigorija, paralelno sa režimskim tabloidima, ministrima u vladi… ali i karikaturama iz režimske opozicije“.\n„(Predsednik Srbije Aleksandar) Vučić je tražio partnere u opoziciji koji će mu pomoći u izdaji Kosova i nije ih našao pošto tamo nema nikog kredibilnog. Onda je tražio u Crkvi i nije uspeo. Sada se okrenuo Akademiji. Saučešće Vučiću u poslu ubedjivanja Srba da se odreknu Kosova je posao nedostojan predsednika SANU“, kazao je Djordjević.\nOn je dodao i da je uporedjivanje Vučića sa patrijarhom Arsenijem Čarnojevićem „degutantno“.\n„Čarnojević je spasavao narod i crkvu, Vučić njima trguje kao na pijaci“, rekao je Djordjević i dodao da je „dobro što je Kostić podsetio javnost da je i 2015. godine tvrdio da je Kosovo nezavisno“.\nKako se navodi u saopštenju „Oslobodjenja“, i te 2015. godine je „trebalo anestezirati Srbe“, nakon što su potpisani sporazumi koje je tadašnji predsednik Kosova Hašim Tači „nazvao de fakto priznanjem Kosova“.\n„Sada je Vučić potpisao Vašingtonski sporazum i nakon toga predao Kosovu energetiku. U ovih šest godina izmedju dva Kostićeva javljanja, Vučić je predao sve atribute srpske državnosti Albancima. Od zadataka koje je dobio ostalo je još samo da potpiše pravno obavezujući sporazum o dobrosusedskim odnosima sa Prištinom i da Kosovo dobije stolicu u UN. Neka se spremi akademik Kostić i za te prilike“, poručio je Djordjević.


5 izazova u prevođenju pravnih dokumenata - Alfa prevod - Novi Beograd\n5 izazova u prevođenju pravnih dokumenata\n12. апр 2021. | 0 Komentara\nPrevođenje pravnih dokumenata je posebna prevodilačka disciplina i posao koji mogu obavljati samo prevodioci koji su se specijalizovali za nju. Kod ove vrste prevoda i najmanja greška lako može dovesti do niza pravnih problema i teškoća koje, svakako, niko ne želi.\nOvo postaje jasno ukoliko se ima u vidu da stručnjaci u ovoj oblasti uglavnom prevode sudske dokumente, predstavke, sudska rešenja, poslovne ugovore i dokumentaciju, različite licence i dozvole i slična dokumenta.\nDrugim rečima, prevođenje pravnih dokumenata je veoma osetljivo i sa sobom nosi sledećih 5 glavnih izazova.\nZakoni se razlikuju u svakoj državi\nPravni sistemi su obično veoma različiti od zemlje do zemlje, a samim tim i svaka država ima neka svoja specifična dokumenta. Ovakva raznolikost stvara nezgodno okruženje u kome se često pojavljuju termini koji mogu biti dvosmisleni i teški za prevod.\nZato stručnjak za prevođenje pravnih dokumenata mora da zna sve varijacije i sličnosti između pravne terminologije dve države, da poznaje izraze koji su međusobno ekvivalentni i bude vešt u identifikovanju tačne upotrebe svakog izraza u zavisnosti od konkretnog konteksta. U suprotnom, postoji rizik da prevod može dovesti do nesporazuma i ostavljanja prostora za nepravilno tumačenje i dvosmislenosti koje mogu uzrokovati dodatne sporove.\nPravni sistemi se često menjaju\nPravne procedure se često menjaju u svakoj državi i lako se može dogoditi da, ono što je važilo prošlog meseca, ovog više nije relevantno.\nPrevodioci pravnih dokumenata zato moraju redovno pratiti niz normi, propisa i novih zakona i znati kada je došlo do neke izmene i šta ona tačno znači, kako u njihovoj zemlji tako i u državi na čiji jezik prevode.\nBez fleksibilnosti u prevodu\nTerminologija u pravnim dokumentima često je veoma rigidna tako da ne ostavlja bilo kakvu mogućnost fleksibilnosti tokom prevođenja. To znači da prilikom prevođenja pravnih dokumenata prevodilac obično mora da radi unutar vrlo uskog okvira termina, ali da ipak jasno prenese kontekst i značenje dokumenta.\nDrugim rečima, ovde nema mesta za bilo kakvu kreativnost u radu, a to često sam posao čini dodatno napornim.\nPažnja se mora obratiti na svaki detalj\nNajteži deo prevođenja pravnih dokumenata leži u njihovoj sintaksi. Kada su u pitanju pravni dokumenti uobičajeno je da se u njima koristi pasiv što za rezultat ima složene rečenice koje deluju beskrajno, a sam tekst se čini kao da je sastavljen od nepreglednog niza zareza i tačaka. A svaki od ovih znakova interpunkcije je od velike važnosti za razumevanje značenja jer pomeren zarez može u potpunosti izmeniti čitav smisao rečenice.\nZato se obično, nakon što prevod bude završen, lektura poverava drugoj osobi kako bi se izbegla svaka potencijalna greška ili previd.\nPriroda pravnih dokumenata je takva da je njihov prevod obično potreban što pre. To znači da nema mesta za kašnjenje ili odlaganje prilikom prevoda.\nZato su prevodioci u ovoj oblasti uvek spremni da rade pod velikim vremenskim pritiskom i sa malim pauzama kako bi sve bilo završeno na vreme. Ovo, pak, znači da dobri prevodioci pravnih dokumenata moraju imati dobro razrađenu rutinu rada i metodologiju koja im garantuje da će ispuniti zadate rokove, a sve ovo se stiče samo velikim iskustvom.


Vesti online / Sport / Tenis / "Đoković će ostati na prvom mestu"\n"Đoković će ostati na prvom mestu"\nTeniska javnost uveliko računa kada bi moglo da dođe do promene na vrhu ATP liste. Neki tvrde da će već posle Mastersa u Parizu Endi Marej preuzeti prvo mesto od Novaka Đokovića, drugi tvrde da će se to desiti u Londonu, a treći kažu da će na početku sledeće sezone Škot biti na tronu.\nZimonjić nema dilemu\nUglavnom, odlična forma Endija Mareja nagoveštava daće do promene gotovo sigurno doći, ali sa tim mišljenjem se ne slaže Nenad Zimonjić, koji tvrdi da će Novak podići nivo igre i podseća da kada god je bilo teško za Đokovića uvek se završavalo pozitivno.\n- Ova Novakova situacija me podseća na onu od pre nekoliko godina, kada je Rodžer Federer konkurisao za prvu poziciju, a sada imamo Endija Marija. Britanac možda igra najbolji tenis od svih igrača, ali to je samo zbog toga što je Đoković bio povređen. Biće velika borba, ali sam ubeđen da će Novak podići nivo igre i da će ostati na prvom mestu. Kad god je bilo teško, pozitivno se završavalo po njega, a nadam se da će tako biti i ovoga puta - rekao je Zimonjić u intervjuu datom za list Alo.\n* Optimistični Englezi: Marej će biti prvi već za dve nedelje


Božić - Sputnjik Srbija\n17:46 16 Maj 2021\nFestival vatrometa obasjao nebo Sankt Peterburga za Božić/video/\n„Gospodari vatre“ iz celog sveta su zasvetleli na nebu Sankt Peterburga, gde je i ove godine održan festival vatrometa „Božićna zvezda“ koji oduševljava stanovnike grada.\nBožićna čestitka iz Podmoskovlja stigla u Beograd /video/\nSrpski košarkaš Stefan Jović je narodu u svojoj zemlji poslao Božićnu čestitku.\nEksplozija koja se dogodila na božićno jutro u centru Nešvila u državi Tenesi ranila je najmanje tri osobe. Policijska uprava „Metro Nešvil“ pokrenula je istragu o incidentu, jer lokalni zvaničnici veruju da je detonacija bila namerni čin. Sputnjik je sabrao informacije koje su do sada poznate:\nKremlj: Putin tradicionalno za Božić posećuje neki ruski region\nNa Božić će Vladimir Putin tradicionalno posetiti jedan od ruskih regiona, izjavio je portparol Kremlja Dmitrij Peskov.\nAustrijska vlada dogovorila je mere za predstojeće praznike i dozvoliće građanima više slobode, uz određena ograničenja, ali apeluje da se mere poštuju. Policijski čas neće biti na snazi za katolički Božić i Novu godinu.


Na osnovu člana 30. stav (1) i člana 37. Zakona o izvršavanju Budžeta Federacije Bosne i Hercegovine za 2019. godinu ("Službene novine Federacije BiH", broj 11/19), na prijedlog federalnog ministra za pitanja boraca i invalida odbrambeno-oslobodiiačkog rata/federalnog ministra za pitanja branitelja i invalida domovinskog rata, Vlada Federacije Bosne i Hercegovine, na 176. sjednici, održanoj 18.04.2019. godine, donosi\n"TEKUĆI TRANSFERI NEPROFITNIM ORGANIZACIJAMA-TRANSFER ZA SUFINANSIRANJE\nIZGRADNJE SPOMEN OBILJEŽJA, UREĐENJA MEZARJA I GROBALJA" UTVRĐENOG BUDŽETOM\nFEDERACIJE BOSNE I HERCEGOVINE ZA 2019. GODINU FEDERALNOM MINISTARSTVU ZA PITANJA\nUsvaja se Program utroška sredstava Federalnog ministarstva za pitanja boraca i invalida odbrambeno-oslobodilačkog rata/Federalnog ministarstva za pitanja branitelja i invalida domovinskog rata (u daljem tekstu: Federalno ministarstvo), sa kriterijima raspodjele sredstava "Tekući transferi neprofitnim organizacijama - Transfer za sufinansiranje izgradnje spomen obilježja, uređenja mezarja i grobalja", utvrđenih na razdjelu 32. ekonomski kod 6143 Budžeta Federacije Bosne i Hercegovine za 2019. godinu ("Službene novine Federacije BiH", broj 11/19).\nBudžetom Federacije Bosne i Hercegovine za 2019. godinu, sredstva iz tačke I Odluke su utvrđena u iznosu od 150.000,00 KM (stotinupedesethiljada KM), a odobravat će se za sufinansiranje izgradnje, sanacije, dogradnje i uređenja spomen obilježja, mezarja i grobalja.\nSredstva iz tačke II Odluke raspoređuju se za sufinansiranje izgradnje spomen obilježja, uređenja mezarja i grobalja u iznosu od 110.000,00 KM (stotinudesethiljada KM).\nPravo prijave na korištenje sredstava iz tačke II Odluke mogu ostvariti: udruženja koja okupljaju boračku populaciju, institucije i vjerske zajednice, sa razrađenim programima usmjerenim na realizaciju ciljeva proizašlih iz namjene ovih sredstava.\nCiljevi programa su: pomoć u sufinansiranju izgradnje, obnove, sanacije, dogradnje i uređenja spomen obilježja, mezarja i grobalja.\nRazliku od iznosa sredstava iz tačke II i III ove odluke, dio od 40.000,00 KM (četrdesethiljada KM) određuju se kao interventna sredstva koja će se koristiti za podršku programima i projektima za hitne i nepredviđene slučajeve koji nisu obuhvaćeni u Javnom pozivu.\nPravo na dodjelu sredstava iz stava (1) ove tačke imaju udruženja koja okupljaju boračku populaciju, institucije i vjerske zajednice, a na osnovu zahtjeva podnesenih tokom 2019. godine bez Javnog poziva, o čemu odluku donosi federalni ministar za pitanja boraca i invalida odbrambeno-oslobođilačkog rata/ federalni ministar za pitanja branitelja i invalida domovinskog rata.\nKriteriji za odobravanje sredstava za sufinansiranje programa/projekata za sufinansiranje izgradnje spomen obilježja, uređenja mezarja i grobalja su:\n- historijski značaj projekta za širu društvenu zajednicu državnog, federalnog, kantonalnog ili općinskog nivoa;\n- visina učešća sopstvenih sredstava za aplicirani projekat.\nSredstva iz tačke III Odluke dodjeljivat će se korisnicima na osnovu Javnog poziva koji će raspisati federalni ministar za pitanja boraca i invalida odbrambeno-oslobođilačkog rata (u daljem tekstu: federalni ministar) za 2019. godinu, a isplata će se vršiti jednokratno u visini odobrenog iznosa.\nJavni poziv za dodjelu sredstava iz tačke III Odluke objavit će se na WEB stranici Federalnog ministarstva, i najmanje jednom dnevnom listu velikog tiraža, s ciljem dostupnosti široj javnosti.\nSa korisnicima sredstava federalni ministar će zaključiti ugovor o namjenskom prenosu sredstava koji će biti obavezni izvršiti implementaciju sredstava u skladu sa zakonskim i podzakonskim aktima.\nFederalni ministar imenuje komisiju, koja na osnovu javnog poziva razmatra zaprimljene aplikacije, cijeni ispunjenost uvjeta i kriterija za odobravanje sredstava, vrši bodovanje, te zapisnik sa obrazloženjem, ocjenom i mišljenjem dostavlja federalnom ministru, koji donosi konačnu odluku.


Snimak brutalnog prebijanja mladića u Novom Sadu: Bacaju ga na zemlju, šutiraju i gaze po glavi – Krtice.net\nČetvorica mladića iz Šida uhapšeni su zbog brutalne tučnjave u Novom Sadu, u kojem su teško povrijeđene dvije osobe, a jedna lakše, saopćeno je iz policije u tom gradu.\nKako se navodi u saopćenju Policijske uprave u Novom Sadu, M.M (20), V.S (20) i D.N (21) uhapšeni su u subotu uvečer zbog sumnje da su učinili krivično djelo nasilničko ponašanje, dok se M.M (21) tereti za nanošenje teških tjelesnih povreda, prenosi Telegraf.rs.\nEkipa hitne pomoći pružila je pomoć na licu mesta povrijeđenom, a on potom prevezen na odjeljenje reanimacije UC KCV na dalju dijagnostiku i liječenje. Kako se saznaje, on je hemodinamski nestabilan i nalazi se u teškom stanju.\nDirektor WHO-a za Evropu otkrio kada se očekuje kraj pandemije


Političke veze između Nemačke i Kine su, podseća nemački Dojče vele, tokom 16-godišnje vladavine Angele Merkel, ojačale, odnosi su podignuti na nivo "sveobuhvatnog strateškog partnerstva".\nAli, odnosi su u poslednje vreme napeti zbog pitanja o proganjanju Ujgura u kineskoj provinciji Sinđijangu, potiskivanju demokratije u Hongkongu, agresivnost Pekinga u Južnom kineskom moru i pretnje koje se upućuju Tajvanu. U martu je Evropska unija uvela sankcije Kini prvi put od 1989. godine zbog kršenja ljudskih prava pripadnika ujgurske manjine. Kina je uzvratila merama protiv evropskih naučnika i članova Evropskog parlamenta. A Evropski parlament je zatim odgovorio zamrzavanjem ratifikacije sporazuma o investicijama iako EU Kinu opisuje kao "sistemskog rivala", "ključnog globalnog igrača" i "vodeću tehnološku sili".\nUpravo ova poslednja tačka nije po volji SAD i veliki je kamen spoticanja:\n- Sjedinjene Države žele da po svaku cenu spreče Kinu da pretekne Ameriku u ključnim oblastima tehnologije. Amerika je alarmirana i želi da spreči ekonomsku i vojnu modernizaciju Kine - kaže za Dojče vele američki stručnjak DŽozef Braml. - Zbog toga sprovode strategiju ekonomskog razdvajanja, ne razmišljajući koliko će to koštati Evropu.\nSAD Nemačka Kina trgovina tehnologija


Veća saradnja sa Republikom Srpskom u oblasti energetike | Energetski portal Srbije\nVeća saradnja sa Republikom Srpskom u oblasti energetike\n10.11. 2017 Srbija\nMinistar rudarstva i energetike u Vladi Republike Srbije Aleksandar Antić i ministar industrije, energetike i rudarstva Republike Srpske Petar Đokić održali su juče prvi sastanak Ekonomskog komiteta, na kome je najavljena veća saradnja i realizacija zajedničkih energetskih projekata, kao i izgradnja hidroleketrana na Drini.\nAntić je u obraćanju novinarima objasnio da su on i Ðokić koopredsednici tog tela, dok su njegovi članovi direktori svih energetskih kompanija iz Srbije i Republike Srpske, kao i predstavnici NIS-a, a sve u cilju kako bi se razmotrili svi aspekti energetskih odnosa Srbije i Republike Srpske. Plan je da razvijamo zajedničke energetske projekte i mislim da je došlo vreme za to, rekao je on i naglasio da energetika ne poznaje granice.\nÐokić je podsetio na to da je Energetski komitet nedavno osnovan i da je danas održana prva sednica u Vladi Srbije, na kojoj je razmotreno više pitanja i pomenuto sve što bi moglo da bude predmet saradnje. On je naveo da su u pitanju velike i manje investicije u hidro i druge energetske objekte na prostoru Republike Srpske ili na području granice Srbije i Republike Srpske. Prema njegovim rečima, Drina ima veliki potrencijal i u gornjoj Drini bi mogle da budu izgrađene četiri hidroelektrane, na srednjoj tri i u donjoj četiri hidrolektrane. Ministar je rekao da će sa Kinezima graditi hidroelektranu u Republici Srpskoj i da bi Republika Srpska volela da se u taj projekat uključi i Srbija.


Srbija i Slovačka unapređuju saradnju u oblasti energetike\nTanjug 8. oktobra 2021. 12:07\nBEOGRAD – Potpredsednica vlade i ministarka rudarstva i energetike Zorana Mihajlović razgovrala je danas sa potpredsednikom Vlade Slovačke i ministrom privrede Ričardom Sulikom o saradnji i zajedničkoj realizaciji projekat dve zemlje u oblasti energetike.\nMihajlovićeva je posle sastanka izrazila zadovoljstvo što je ugostila kolegu iz Slovačke i istakla da su se dogovorili da zajednički rade na konkrentnim projektima.\nNapomenula je da je u pitanju saradnja u oblasti energetike, koja je u današnje vreme veoma važna u svetu.\nIstakla je da je važno da naše dve prijateljske zemlje rade i da se dogovarau i razmenjuju iskustva, koje Slovačka već ima.\n„Ali, isto tako da budemo podrška jedni drugima u budućem energetskom i privrednom razvoju. Mi ćemo se videti početkom novembra u Bratislavi, a do tada će naša ministarstva zajednički raditi i verujem da ćemo organizaovati naše kompanije da razmene svoja iskustva i da možda razmišljamo o nekim novim zajedničkim projektima koje slovačke kompanije mogu raditi u Srbiji i naše enegetske kompanije u Slovačkoj“, navela je Mihajlovićeva.\nMinistar Sulik je rekao da dve zemlje imaju puno zajedničkih tema za saradnju, kao što su energetika i druge oblasti, poput evropskih integracija, gde Slovačka već ima puno iskustva i može da pomogne Srbiji.\n„Drago mi je što je moja koleginica prihvatila poziv da učestvuje na mešovitoj konferenciji početkom novembra u Bratislavi“, dodao je Sulik.


POKLON OD ŽANDARMERIJE RADNICIMA BOLNICE: Zajedno spasavaju živote | Novosti.RS\n30. 07. 2019. u 12:41\nPripadnici niške Žandarmerije, poklonili su komplete radnih majica Odeljenju urgentne medicine prokupačke Opšte bolnice "Dr Aleksa Savić"\nPripadnici niške Žandarmerije, poklonili su komplete radnih majica Odeljenju urgentne medicine prokupačke Opšte bolnice "Dr Aleksa Savić".\nKako ističu u ovoj zdravstvenoj ustanovi, svi zaposleni na Odeljenju za prijem i zbrinjavanje hitnih stanja, dobili su nove bele radne majice sa natpisom "Urgentno odeljenje".\n- Na ovaj gest, pripadnici Žandarmerije su se odlučili zbog izuzetno profesionalnog i humanog odnosa zaposlenih na tom odeljenju, kako prema njima i članovima njihovih porodica, tako i prema svim drugim građanima koji se za pomoć svakodnevno obraćaju ovoj ustanovi - ističu u prokupačkoj bolnici.\nDr Sanja Đorić, zamenik načelnika Odeljenja za prijem i zbrinjavanje hitnih stanja, ističe da ih je ovaj poklon prijatno iznenadio.\n- Ovo je za sve nas podstrek da nastavimo savesno da obavljamo svoj posao jer se na Urgentnom odeljenju spasavaju životi, pa se osoblje maksimalno trudi da da sve od sebe, kako bi svakom bolesniku bila ukazana adekvatna prva pomoć - kazala je dr Đorić, i podvukla da je najveća nagrada to što su pacijenti, među kojima ima i onih koji su zaposleni u niškoj Žandarmeriji, prepoznali trud i zalaganje zaposlenih na ovom odeljenju.\nOdeljenje Urgentne medicine, na kome radi pet lekara i 15 medicinskih sestara i tehničara, pokriva čitav Toplički okrug, i tu dolaze pacijenti iz Prokuplja, Kuršumlije, Blaca i Žitorađe.


JD Akademija-digital marketing mix1\nDragana Jovančević - digital mix1\nMix 1-Zašto baš ovaj modularni kurs digital marketinga, brendiranja, komunikacije i marketinškog pisanja?\nZato što ćete na ovom kursu naučiti kako da zahvaljujući online prisustvu budete dostupni potrošačima na globalnom nivou, kako da izvršite segmentaciju i targetiranje ciljnih segmenata i kako da planirate vašu reklamnu kampanju i analizirate rezultate vaših marketing aktivnosti. Naučićete da pišete različite vrste tekstova u zavisnosti od toga koja sredstva marketinga se koriste, kao i koji kanali marketinga, i kako da koristeći različite kanale digital marketing komunikacije kreirate željenu percepciju proizvoda/usluge, i sopstveni proizvod/uslugu u svesti vaših potrošača pozicionirate kao brend, i tako ostvarite konkurentsku prednost.\nOvaj kurs se sastoji iz tri dela, svaki deo ima osam modula. Predviđeno je da se po jedan modul radi svake nedelje. Video predavanja prate i dodatni materijali u pdf formatu (tekst predavanja, prezentacije, zadaci) koje možete preuzeti, a pristup kursu imaćete šest meseci od datuma početka kursa.


Traže ukidanje Zakona o radu - Dnevni list Danas\nPočetna » Ekonomija » Traže ukidanje Zakona o radu\nPredsednik Demokratske stranke Bojan Pajtić pozvao je juče Vladu Srbije i premijera Aleksandra Vučića da stavi van snage Zakon o radu, a Skupštinu Srbije da ga promeni, ukoliko im je stalo do poštovanja prava građana na rad i evropskih vrednosti. Pajtić je reagovao nakon što je Savet Evrope objavio redovan izveštaj u kome stoji da je samo jedna trećina odredaba tog zakona u skladu sa Evropskom društvenom poveljom.\n0Piše: R. D. 22. januara 2015. 19.16\n– Savet Evrope je ocenio da članovi zakona koji se odnose na pravo na pravičnu naknadu, pravo na organizovanje i pravo na kolektivno pregovaranje direktno krše Evropsku društvenu povelju. Reč je o odredbama kojima se regulišu otkazni rok i kompenzacija u slučaju otpuštanja, pravo na štrajk i definisanje minimuma procesa rada kada se štrajkuje u delatnostima od javnog interesa – rekao je Pajtić.\n– „Sloga“ će od Vlade Srbije zatražiti da se Zakon ukine i donese novi u skladu sa evropskom regulativom, jer izveštaj Saveta Evrope pokazuje da je aktuelni zakonski akt neprihvatljiv i kao takav može da predstavlja veliku prepreku u procesu pridruživanja Srbije Evropskoj uniji – rekao je za Danas Željko Veselinović, predsednik Udruženih sindikata Srbije „Sloga“.


Sreda , 2018-06-20 | 14:00:24\nOn je radiju Sto plus rekao da generalno političke partije u Srbiji podržavaju slobodu medija, ljudska prava, transparentnost, rad nezavisnih institucija, ali da se to radikalno menja kada dođu na vlast.\n“U tom smislu bih pohvalio vlast u Novom Pazaru, sa kojom imamo besprekornu saradnju. Važno je da vlast shvati da mora da uči, da ima obavezu\nne samo formalnu, nego i suštinsku, da unapređuje odnose prema pravima građana i da iz dana u dan bude sposobnija da odgovori na obaveze koje iz toga proizilaze“, rekao je Šabić.\n“Krenuo sam ni od čega, a danas Srbija ima instuticuju koju građani, novinari i stranci prepoznaju, koja beleži odlične ocene u monitoringu. Zakon o slobodnom pristupu informacijama od javnog značaja je najviše afirmisan, najviše se koristi i na njega se najčešće poziva, što svakako prija“, rekao je Šabić.\nOn je dodao da ukoliko se želi sačuvati i unaprediti ova institucija onda njegov naslednik na ovoj poziciji treba da bude neko od već zaposlenih u njoj.\n“Ako hoćemo stručnjaka i nekog ko dobro poznaje vrlo specifičnu materiju obe oblasti kojom se kancelarija bavi onda su najbolji već u ovoj kući. Ta ličnost treba da bude emancipovana u odnosu na sve političke partrije,a jedini kriterijum za njen izbor treba da bude zakon i pravo građana. Međutim, ukoliko se bude spekulisalo sa drugom varijantom nekog partijski prihvatljivog i prilagodljivog, onda se za kratko vreme može dovesti u pitanje sve ovo što smo do sada radili“, smatra Šabić.\n“Skupština i Vlada Srbije su se svim dokumentima koje proklamuju obavezale da će jačati ovu instituciju, a budžet je planiran tako da ja nemam ni za plate ljudi koji trenutno rade u instituciji, tako da je to teško tumači dugačije nego kao pokušaj pritiska. Potom, kašnjenje mog bezbednosnog sertifikata, uz kršenje niza zakonskih odredbi“, rekao je Šabić.\nOn u Novom Pazaru prisustvuje dvodnevnom skupu "Dani poverenika", na kome se građanima i zaposlenima u različitim strukturama predstavljaju osnovne ideje Zakona o slobodnom pristupu informacijama od javnog značaja i Zakona o zaštiti podataka o ličnosti.


Direktorka „Batuta“ pred sednicu Kriznog štaba: Razmotrićemo sve mogućnosti, oštrije mere sigurno - Sputnjik Srbija\n02:10 17 April 2021\nDirektorka „Batuta“ pred sednicu Kriznog štaba: Razmotrićemo sve mogućnosti, oštrije mere sigurno\n09:14 12.03.2021 Preuzmite kraći link\nDirektorka Instituta „Batut“ Verica Jovanović, pred sednicu Kriznog štaba za borbu protiv virusa korona, rekla je da je povećan prenos virusa u populaciji i da se to dešava svuda. Ona je dodala da će na sednici Kriznog štaba biti razmotrene sve mogućnosti, ističući da su mere koje su donete prošle nedelje uticale na smanjenje transmisije.\nDirektorka „Batuta“ je rekla za RTS da je individualna odgovornost od velikog značaja i poručila je da je važno da svako poštuje mere o kojima se sve vreme govori, a to su nošenje maski, smanjenje kontakata i poštovanje distance.\n"To su mere koje sa svakim novim danom treba da imamo na umu, da bismo zaštitili sebe, porodicu i okolinu", rekla je Jovanovićeva.\nKako kaže, zaustavljanje prenosa predstavlja način da se uz vakcinaciju zaustavi širenje kovida u Srbiji.\nDanas zaseda Krizni štab, a Verica Jovanović je rekla da će biti razmotrene sve mogućnosti.\n"Sigurno da ćemo ići na primenu oštrijih individualnih mera koje svako od nas treba da primeni", rekla je Jovanovićeva.\nNa pitanje o PCR testovovima prilikom ulaska u Srbiju, mogućim zabranama okupljanja i merama kontrole, direktorka Instituta Batut je rekla da bi sve to trebalo razmotriti i da će se videti koje će odluke biti donete.\n"Ali ključna odluka je apelovanje na individualnu meru zaštite i korišćenje svih zaštitnih mera", rekla je Jovanovićeva.\nApelovala je i na nastavak imunizacije i istakla da je zadatak zdravstvenog sistem i društva da pozovu sve da se vakcinišu što pre.\nPodseća da virus nije prisutan samo u Srbiji, već da se posledice dešavaju u celoms vetu. Kaže da su u bolnicama sve teži slučajevi i da mnogi pacijenti zahtevaju poluintenzivnu i intenzivnu terapiju, što je veliko opterećenje i za zdravstvene radnike ali i za pacijente.


Cene nafte nastavile rast podstaknute geopolitičkim tenzijama | Gde Investirati\nU popodnevnim časovima cena “brent” nafte je 0,96% skuplja na dnevnom nivou i trguje se za 55,77 dolara po barelu, dok je američka WTI nafta poskupela 1,21%, na 52,87 dolara.\nLibijsko naftno polje Šarara zatvoreno je u nedelju nakon što je nepoznata grupa blokirala gasovod, samo nedelju dana nakon prethodnog zatvaranja, piše Reuters.\nCene rastu i zbog povišenih tenzija na Bliskom istoku, nakon američkih vazdušnih napada na Siriju u četvrtak. Sirija sama po sebi nije veliki proizvođač nafte, ali bi dalja eskalacija sukoba u toj zemlji mogla da poremeti čitav Bliski istok koji proizvodi više od četvrtine nafte u svetu.\nNemirno je i na Pacifiku nakon što je Komanda Treće flote SAD otkazala planirani put udarne grupe prema Australiji i naredila da se umesto toga brodovi pošalju na sever, kako bi poslali upozorenje Severnoj Koreji zbog njezinog odbijanja da odustane od nuklearnih ambicija. Udarna grupa “Carl Vinson”, uključuje nosač aviona, i tri razarača naoružana navodećim raketama.\n“Evidentno je da cene nafte rastu usled geopolitičkih zabrinutosti”, rekao je Phin Ziebell, ekonomista u National Australia Bank, dodajući da bi 12 nedelja rasta zaliha sirove nafte u SAD bio dovoljan razlog da cena nafte bude niža, kad ne bi bilo trenutnih geopolitičkih tenzija.\nPrevious Saxo Bank: Prognoza za drugi kvartal 2017 - evropske akcije će nadmašiti američke i japanske\nNext Sezonski posao: Dnevnica u inostranstvu i do dva puta veća nego u Srbiji\nDinar ojačao 0,1 odsto prema evru\nDinar je ojačao 0,1 odsto prema evru i zvanični srednji kurs za utorak iznosi 123,2900 dinara za evro.\nAzijske berze: Oprezna trgovina na berzama\nNa azijskim berzama u utorak se trguje oprezno jer nema vesti koje bi podstakle tržišta, dok je kurs dolara prema jenu zaronio na novi najniži nivo u 18 meseci.\nDolar ojačao nakon četiri nedelje pada\nNa svetskim valutnim tržištima dolar je prošle nedelje ojačao, nakon četiri nedelje gubitaka, dok je evro oslabio nakon očekivane pobede Emmanuela Macrona na francuskim predsedničkim izborima.


Željeznice FBiH su i u okolnostima izazvanim pandemijom koronavirusa pokazale da su nezaobilazni faktor u privredi BiH. Generalni direktor Željeznica FBiH Enis Džafić kazao je za Fenu da se robni saobraćaj uz primjenu svih mjera zaštite osoblja odvija nesmetano, kako u unutrašnjem, tako i u međunarodnom prometu. Svi međunarodni granični željeznički prijelazi su otvoreni. Propisane su procedure za smjenu željezničkog osoblja u graničnim stanicama i one ne usporavaju odvijanje prometa. Odlukom Federalnog štaba civilne zaštite prijevoz putnika na svim linijama je obustavljen. Uvođenjem mjera i zabrana zbog virusa korona, kako…\nPredsjednik Stranke demokratske akcije (SDA) Bakir Izetbegović kazao je danas da Stabilizacijski zakon Federacije BiH poseban fokus ima na podršci i pomoći ranjivim grupama građana i dijelovima privrede koji su posebno ugroženi u situaciji pandemije koronavirusa Covid-19. U intervjuu za Fenu Izetbegović je objasnio da će se raditi na rebalansu budžeta, smanjenju nameta koji nisu neophodni u ovom trenutku, od kreditnih do različitih fiskalnih mjera koje će pomoći kako bi se rasteretio pritisak na sve građane i privredu. – Budžeti su fikcija, oni se planiraju i sada je neophodno uraditi…\nGranična policija BiH dobila je obavijest od NCC Republike Hrvatske da će sutra, 2. aprila od 7 sati privremeno biti zatvoreni svi granični prijelazi za pogranični promet između R. Hrvatske i Bosne i Hercegovine. Privremena zabrana uključuje i one granične prijelaze preko kojih je odlukom Mješovitog povjerenstva za praćenje ugovora između R. Hrvatske i Bosne i Hercegovine o graničnim prijelazima privremeno omogućen međunarodni promet putnika, priopćila je Granična policija BiH. Izvor: Vijesti.ba\nNakon sastanka s predstavnicima svih parlamentarnih stranaka o okvirnim stabilizacijskim mjerama u Federaciji BiH medijima se obratio premijer Fadil Novalić. Kazao je kako su zastupnici dali određene primjedbe, bili su vrlo konstruktivni, a bit će razmotrene na sjednici Vlade FBiH u petak, kad će sve mjere biti finalizirane. “Glavni prioritet Vlade FBiH je subvencioniranje poreza i doprinosa za sve zaposlene u realnom sektoru na cijeloj teritoriji Federacije BiH. Pravo na subvencije će imati poslodavci koji nisu otpustili radnike”, izjavio je Novalić. Najavio je kako će mjere obuhvatiti sve – od…\nFederalni ministar rada i socijalne politike Vesko Drljača na redovnoj konferenciji za medije Kriznog štaba Federacije BiH naglasio je da isplate penzija imaju prioritet u isplatama iz budžeta. S tim u vezi, Drljača je naveo da je poslovanje PIO-a prebačeno na trezor što garantuje stabilnost istog sistema. Dodao je da je predloženo Kriznom štabu da se omogući kretanje penzionerima kada se vrši isplata penzija. “To je period od 5. do 10. u mjesecu naravno u određenom periodu kako bi penzioneri koji primaju penzije preko komercijalnih banaka mogli preuzeti penzije. U…\nNakon današnje videokonferencije sa predstavnicima svih 55 članica UEFA, Izvršni odbor evropske krovne kuće fudbala donio je odluku da se sve utakmice nacionalnih muških i ženskih reprezentacija koje su trebale biti odigrane u junu ove godine, uključujući i utakmice baraža za Evropsko prvenstvo, odgađaju do daljnjeg. – Odgođene su i sve centralizirane prijateljske utakmice pod okriljem UEFA-e, kao i završnice evropskih prvenstava za omladinske muške i ženske kategorije (U-19 i U-17). Do daljnjeg je odgođena i završnica UEFA Futsal Lige šampiona – saopćeno je iz NSBiH. Rokovi koji se odnose na…\nNjemačka će produžiti svoja trenutna ograničenja u javnom životu za dvije sedmice, do 19. aprila, kako bi spriječila širenje koronavirusa, izjavila je danas kancelarka Angela Merkel, prenosi AFP. – Mi smo danas procijenili situaciju i potvrdili da će ograničenja biti na snazi do 19. aprila. Preispitat ćemo situaciju u utorak, nakon Uskrsa – rekla je Merkel na telefonskoj konferenciji nakon videosastanka s regionalnim premijerima. Više od 70.000 ljudi je zaraženo virusom u Njemačkoj, dok je 821 osoba izgubila život. Izvor: Avaz.ba\nPozitivni na virus uglavnom su lokalni slučajevi bez doticaja sa inostranstvom. Svi ljekari koji rade sa pacijentima su negativni. Kantonalni štab civilne zaštite Unsko-sanskog kantona i Krizni štab Ministarstva zdravstva USK, održali su upravo press konferenciju u Bihaću na kojoj su govorili o koronavirusu. – Svakog ponedjeljka, srijede i petka u 12 sati obratićemo se javnosti, zahvalni smo građanima koji se pridržavaju uputa i naredbi, broj kršenja je neznatan. Čitava jedna mreža, oko 1.000 ljudi, u koordinaciji je i svakodnevno rade, od policije do ljekara. Javljaju se donatori i naši…\nGlobalna pandemija koronavirusa nije zaobišla ni naš kanton, a prvu žrtvu u Bosni i Hercegovini odnijela je upravo u bihaćkoj bolnici. 01.04.2020: Stanje na donatorskim računima Kantonalne bolnice Bihać na današnji dan je 4.348,00 € i 92.660,42 KM. Ova zdravstvena ustanova raspolaže smještajnim kapacitetom od oko stotinu kreveta za hospitalizaciju potencijalnih pacijenata pozitivnih na koronavirus. Ono što predstavlja problem, nedostatak je neophodne medicinske opreme i aparata, prvenstveno respiratora (mehaničkog uređaja koji pomaže ili zamjenjuje spontano disanje) koji su od krucijalne važnosti u tretmanu pacijenata oboljelih od koronavirusa, a kojih bolnica broji…


Dnevni horoskop za 5.januar 2020\nDnevni horoskop za 5.januar.\nOvan – horoskop za 5.januar\nDanas ste napeti i nervozni, i najbolje je da ne ulazite u sukobe sa kolegama i nadređenima, te i da ne počinjete nikakve nove i zahtevne projekte.\nPartner nema više zaista razumevanja za neke vaše hirove niti volje da se stalno svađa i raspravlja oko besmislenih sitnica kojima vi pridajete važnost i značaj.\nPojačano ste osetljivi na neke alergene i viruse, pa pokušajte da nekako i ojačate imunitet.\nBik – horoskop za 5.januar\nSasvim ste sigurni u sebe i svesni koliko vredite, pa nemate nameru da se previše opterećujete nekim minornim projektima, već zahtevate da radite odgovorne zadatke koji vam mogu dati baš i željenu poziciju i ostvariti ambicije.\nNiste zadovoljni u vezi sa partnerom, i ne želite da trpite neke stvari, pa ćete pokušati da sve vi i nekako popravite, ali ste spremni na raskid ako ne ide kako treba, da sebe i voljenu osobu ne biste bez potrebe mučili, te tako i oboje bili nesrećni.\nBoli vas glava i imate upalu sinusa, pa se pokušajte nekako inhalacijom i alternativnim metodama rešiti muka, te i nelagodnosti koja je već psotala hronično teška.\nBlizanci – horoskop za 5.januar\nNemate sreće u poslu i sa kolegama nikako ne funkcionišete, pa ste rešeni da što pre potražite nešto bolje da radite.\nMorate da shvatite da ni jedna veza nije idealna, te i kao neka koju ste zamišljali i o kojoj ste maštali, pa tako i da su ključni kompromis i iskrenost u svakom trenutku.\nProverite vid i pazite se poverda na radu i u saobraćaju, jer ste rasejani i neispavani, i stalno ste pod nekim stresom, pa i sve vam nekako fali i smeta.\nRak – horoskop za 5.januar\nVažno je da shvatite svoje realne potencijale i da prioritete odredite na vreme, kako ne biste pak i pravili nepotrebne greške u poslu, i kako ne biste posle svega dobili otkaz.\nImate sreće sa partnerom i svesni set koliko vas on i voli i uvek podržava, i ne želite da vas takva osećanja koja imate ikada prođu, te i da sadašnja sreća ikada prestane.\nNiste dobro, ali ignorišete sve tegobe koje imate, pa je pametno da se javite lekaru i da sve neke i preglede i analize na vreme obavite, kako ne biste sami sebi zakomplikovali situaciju.\nLav – horoskop za 5.januar\nOdlično ste se organizovali i ništa vam ne pada teško na poslu, jer ste motivisani da radite ono što volite, pa i gde i možete da ispoljite svu svoju kreativnost i znanje.\nMožda je pametno da odbijete udvaranje nekog kolege sa posla, jer on od vas krije da je zauzet i želi da počnete tajnu romansu, i samo ćete na kraju biti povređeni i patiti ako se budete zaljubili.\nBoli vas vratna kičma i leđa, verovatno od sedećeg načina života, pa je pametno da najpre odete na naku masažu, te i da radite preporučene vežbe koje ste dobili od fizijatra već ranije zbog istog problema.\nDevica – horoskop za 5.januar\nVreme je da se saberete i da radite odgovorno i kvalitetno, jer ste zapustili karijeru zbog nekih drugih problema, a koji su vas opterećivali stalno u poslednje vreme.\nNiste raspoloženi da sklapate nova poznanstva i da ulazite u neke avanture i prolazne veze, pa vam i smeta nečije navalentno udvaranje, i vrlo ćete drsko da tu osobu postavite na mesto koje i zaslužuje.\nImate česte zubobolje i prateću upalu desni, pa se javite na vreme stomatologu da problem ne bi postao dosta ozbiljniji i teži.\nVaga – horoskop za 5.januar\nNiste sposobni da radite u timu, i stalno se svađate sa kolegama i jedni druge sabotirate, pa će nadređeni na kraju da reaguju, te i možete da izgubite šansu da se dokažete pred nekim starnim partnerima i da unapredite karijeru.\nLjubav vam je naklonjena, i sasvim ste zadovoljni i uživate sa emotivnim partnerom, te i nemate na šta da se realno požalite.\nImate česte upale zglobova i mišića, kao i neke povrede koje su posledica preteranog bavljenja sportom, nakon godina sedećeg života koji ste imali kao lošu naviku.\nŠkorpija – horoskop za 5.januar\nVama je danas sve krenulo kako ne treba, i najbolje je da ne preuzimate nove obaveze i zadatke, jer ni ove stare koji su se nakupili ne uspevate da racionalno rešite i kvalitetno odradite na vreme.\nNiste srećni u vezi sa partnerom, jer osećate da vas pritiska da počnete zajednički život, ali to radi vrlo spretno i indirektno, i to vas još više nervira.\nZdravlje je najzad dobro, pa nastavite da se pravilno hranite i da vežbate, te slušajte savete lekara i biće sve dobro i u redu.\nStrelac – horoskop za 5.januar\nNikako da se saberete i da počnete da shvatate odgovornosti i obaveze koje su pred vama, pa sve samo otaljavate i ne možete ni da očekujete da se ostvarite u poslu koji radite preko volje, a i koji vam je teskoban i mučan.\nPertner vam nije veran i samo vas laže i traži izgovore da se što manje viđate, ali iako vas na sve to prijatelji upozoravaju, vi ne želite da uvidite istinu.\nImate česte probleme sa krvnim pritiskom, i vrednosti variraju i daju izražene simptome, pa treba da i nekako prilagodite terapiju.\nJarac – horoskop za 5.januar\nSreća je danas na vašoj strani, i uspećete da obavite sve prema prethodno planiranom rasporedu, pa će da vam ostane i vremena da organizujete nove zadatke i napravite planove za sutra.\nNiste spremni da se upustite u novu ljubavnu vezu, jer ste tek nedavno raskinuli romansu sa baš svojim dugogodišnjim partnerom i još uvek patite.\nProverite sluh, jer je moguće da je nagluvost posledica povrede ili upale srednjeg ili unutrašnjeg uha.\nVodolija – horoskop za 5.januar\nMislite da ste spremni da napredujete i da zaslužujete bolju poziciju, ali nadređeni su ti koji realno znaju vaše mogućnosti i veruju da nemate tu lidersku crtu u sebi, jer lako pucate pred previše odgovornosti i obaveza.\nImate šansu da upoznate neku osobu koja vam se dugo dopada, i ne treba da se pretvarate da ste ono što niste da biste je impresionirali.\nBudite malo odgovorniji prema sebi i svom zdravlju, ali ne u smislu da postanete hipohondar i da izmišljate tegobe, te i svako malo idete kod lekara, a da ste sasvim dobro i zdravi.\nRibe – horoskop za 5.januar\nTežite da sve obaveze obavite na vreme i kvalitetno, ali ste sami sebi stvorili prepreke i počeli ste da reagujete ishitreno i brzopleto i da pravite greške.\nUmara vas stalna potreba da se partneru i pravdate za svaki svoj korak, jer je on ljubomoran i posesivan preko svake granice.\nImate pojačano opadanje kose, pa je moguće da je uzrok stres, ali i neka infektivna ili imunska sistemska bolest, pa se javite dermatologu.


U Mionici počela podela penzionerskih kartica\nredakcija September 3, 2018\t0 Komentara\nU prostorijama Uslužnog centra mioničke opštine je počela raspodela penzionerskih kartica svim penzionerima iz tog kraja. Mioničkim penzionerima prve kartice je uručio predsednik opštine Boban Janković. On je poručio da je Mionica odgovorna opština koja svoje penzionere gleda sa velikom pažnjom.\n“Pomoću ove kartice penzioneri će ostvarivati brojne benefite, kao što su popusti u svim ustanova koje je osnovala opština Mionica, to su Kulturni centar, Ustanova za fizičku kulturu i Turistička organizacija Mionica koja je već organizovala besplatne izlete za naše penzionere. To je svakako samo početak, mi ćemo pokrenuti inicijativu da sve kompanije koje posluju na teritoriji naše opštine daju određene popuste za naše penzionere”, rekao je Janković.\nPodeli prvih kartica za mioničke penzionere je prisustvovao Ljubiša Damnjanović, direktor Fonda za penzijsko i invalidsko osiguranje Valjevo, koji pokriva čitav Kolubarski okrug.\n“ Ovo što radimo je simboličan početak podele penzionerskih kartica iza koje stoje Ministarstvo za rad, zapošljavanje, boračka i socijalna pitanja, Republički fond za penzijsko i invalidsko osiguranje i Poverenik za informacije od javnog značaja i zaštitu podataka o ličnosti, a u trendu je sa evropskim kretanjima i Evropskom unijom. Ova kartica važi uz ličnu kartu i služi kao potvrda status penzionera, a uz to pruža mogućnost ostvarivanja određenih pogodnosti i popusta. Zahvaljujem se se rukovodstvu opštine Mionica koje je ustupilo šalter u prostorijama Uslužnog centra opštine Mionica, gde će penzioneri svoje kartiće moći da preuzmu sredom od 8 do 15 časova”, rekao je Damnjanović.\nPenzionerske kartice su izrađene za sve mioničke penzionere koji su pravo na penziju ostvarili u Srbiji u skladu sa Pravilnikom o penzijskoj kartici. Penzioneri će ubuduće moći da dokažu svoj status koristeći upravo ove kartice kao zvaničan dokument Fonda PIO, a uz to i da ostvare određenih benefite i popuste.\nRodi se na lepom mestu - u valjevskom porodilištu\nDrugi konkursni rok za upis na VIPOS


24sata.info - Dodik: Vojska zaštitila narod i stvorila i očuvala RS\nAutor T. C. 27. 06. 2019. • 14:21\nPredsjedavajući Predsjedništva BiH Milorad Dodik čestitao je pripadnicima Trećeg pješadijskog (RS) puka Oružanih snaga BiH, oficirima, podoficirima i vojnicima Vidovdan - krsnu slavu Vojske RS i ovog puka.\nDodik je naglasio da je Treći pješadijski /Republika Srpska/ puk, koji je nastavio da baštini tekovine Vojske Republike Srpske, garant opstanka Republike Srpske i srpskog naroda na ovim prostorima.\nOn je istakao da su srpska vojska i srpski narod po tradiciji slobodarski, uvijek na strani pravde, mira i slobode.\n"Vojska Republike Srpske osnovana je da bi se zaštitio srpski narod i najčasnije je uticala na stvaranje i očuvanje Republike Srpske. Na ovaj dan posebno treba da se prisjetimo vojnog puta Vojske Republike Srpske u proteklom odbrambeno-otadžbinskom ratu, kroz šta je sve prošla da bi odbranila teritoriju Republike Srpske", poručio je Dodik u čestitki.\nDodik je istakao da odavanjem počasti poginulim borcima Vojske Republike Srpske, svi mi koji danas živimo u miru i slobodi, s dubokim poštovanjem i vječnom zahvalnošću treba da njegujemo sjećanje na njihovu žrtvu koja nas trajno obavezuje da čuvamo i branimo našu Republiku i ostavimo u nasljeđe budućim generacijama.\n"Uz duboko uvjerenje da ćemo i u budućnosti nastavitii da njegujemo tradiciju, želim vam srećnu krsnu slavu, da je proslavite svečano i dostojanstveno. Takođe, želim vam mnogo uspjeha u daljem radu i ličnu i porodičnu sreću", naglasio je srpski član Predsjedništva Milorad Dodik.


Izbori 2012: Populizam sa "velikih tema" prešao na ekonomiju\nIzbori 2012: Populizam sa “velikih tema” prešao na ekonomiju\nDanas u ponoć počinje izborna tišina, izbori su u nedelju, a čini se da se cela kampanja može opisati rečima profesora Fakulteta političkih nauka, Slaviše Orlovića, da je kontekst kampanje diktirala svetska ekonomska kriza, „tako da partije imaju slične poruke, a kampanja je dosadna“.\nNa stranu očekivana stranačka prepucavanja, od ove izborne kampanje se mnogo više očekivalo bar što se tiče ekonomskih pitanja. Najavljivano je i ranije da će ekonomija biti u fokusu ove kampanje i da će za razliku od izbora posle 2000. godine velike političke teme ove godine biti u drugom planu, ali prema opštoj oceni do toga nije došlo. Zašto, odgovorio je bečki Standard pre dva dana kada je u tekstu o izbornoj kampanji u Srbiji, ocenio da sve stranke ustvari nude isto – borbu protiv korupcije, nova radna mesta, strane investicije i bolji životni standard. To potvrđuje i izjava ekonomiste Miroslava Prokopijevića, dnevnom listu Danas da „”svi govore o ciljevima, a niko ne pominje sredstva da se to ostvari.”\nTo u suštini znači da se populizam sa „velikih političkih tema“ samo preselio na „velike ekonomske teme“. Ekonomski analitičar Vladimir Gligorov, još je u martu rekao da će ekonomski programi biće najvažniji u predizbornim nastupima političkih stranaka u Srbiji, „ali većina stranaka nema smelosti i znanja da ponudi promene“. Bečki Standard tvrdi da se ne prepoznaje spremnost za reforme ko god 6. maja bude došao na vlast.\nI kako to obično biva, u nedelju birači neće odlučivati ko im je „najlepše ponudio“ nova radna mesta, borbu protiv korupcije, nove investicije i bolji životni standard, već će presudna ipak biti ona tema koja je ove godine trebala da bude u drugom planu.\nPodsećamo na najčešće korišćene izjave političara o ekonomskim pitanjima u ovoj kampanji\nNaš cilj je da za pet godina završimo pregovore sa EU, kao što je to uradila Slovačka. Mislim da i mi to možemo. Imamo šest stotina stručnih ljudi koji će raditi u našim timovima za pregovore sa EU (Boris Tadić, DS)\nAko pobedimo donećemo novi zakon o javnim nabavkama i reformisati poreski sistem kako bi podstakli zapošljavanje. Tom reformom će se, zaustaviti i rad na crno, a kao jednu od mera naveo je i naplatu poreza na dodatu vrednost tek po realiziji fakture. (Tomislav Nikolić, SNS)\nNove fabrike i posao mogu zadržati mlade da ostaju u regionama i mora se pod hitno uraditi mreža regionalnih auto-puteva kako bi svi regioni imali jednake šanse za privlačenje domaćih i stranih investitora. (Mlađan Dinkić, URS)\nNemojte da terate radnike da budu proleteri, jer će izvesti novu oktobarsku revoluciju. Ako je to staromodno, šta je onda novo? Ako je normalno da žene imaju manju platu, a radnici kleče pred poslodavcem bez prava, onda sam ja staromodan. (Ivica Dačić, SPS)\nKo se bavio biznisom, zna da nikada ne možete da imate u svom timu mnogo ljudi koji odlično rade. Takvih je uvek malo. Mislim da sledeća vlada treba da bude sastavljena po drugačijem modelu (Dragan Đilas, DS)\nU centar pažnje potrebno je staviti proizvodnju umesto sektor usluga, štednju i investicije umesto potrošnje. (Jorgovanka Tabaković, SNS)\nDanas, nažalost, u Beogradu većinu građevinskih poslova rade strane firme. To ćemo promeniti i maksimalno ćemo upošljavati domaću privredu u Beogradu (Aleksandar Popović, DSS)\nNismo tu da bismo se kvalifikovali za nečijeg koalicionog partnera, već da građanima ponudimo konkretne i realne predloge kako bi se Srbija pomerila s mesta u kome stoji zaglavljena – duplo veći budžet za poljoprivredu i stabilnu politiku podsticaja u agraru, reformu sistema PDV i ukidanje bespotrebnih nameta i taksi, smanjenje birokratije, zaustavljanje stranačkog zapošljavanja. (Suzana Grubješić, URS)\nUz odgovorno rukovođenje javnih finansijama, u vladi koju će voditi Demokratska stranka, Srbija neće ući u bilo kakvu krizu, pa ni dužničku….Treba nagraditi one koji plaćaju porez u potpunosti i na vreme, recimo kroz određeni rabat, a kazniti one koji ga ne plaćaju. (Božidar Đelić. DS)\nUvešćemo stepenovano oporezivanje koje će najviše pogoditi one koji zarađuju najviše (Dejan Mirović,SRS)\nZapošljavanje i otvaranje novih radnih mesta će u budućnosti biti jedan od prioriteta Demokratske stranke (Bojan Pajtić, DS)\nKada bi Srbija svela sivu ekonomiju na prosek EU, imala bi svake godine blizu milijardu evra više u budžetu. SNS planira formiranje razvojne i agrarne banke, povećanje agrarnog budžeta na pet odsto i promenu načina subvencionisanja u poljoprivredi. (Milenko Dželetović, SNS)\nPlan je da sve prirodne resurse i geostrateški položaj Srbije stavimo u svrhu razvoja naše zemlje i u ovom trenutku ćemo nezaustavljivo da izgradimo sve autoputne pravce koje smo započeli. (Oliver Dulić, DS)\nNaša težnja ka idealu društva socijalne pravde je u praksi proverljiva, daje jasne i opipljive rezultate u ambijentu neoliberalnog kapitalizma. Enormno bogati pojedinci odavno ne stanuju kod socijalista. (Branko Ružić, SPS)\nMoramo smanjiti javnu potrošnju, restruktuirati javna preduzeća i najzad promeniti strukturu naše privrede, kako bi se jasno opredelili za tri stvari: razvoj infrastrukture, razvoj poljoprivrede i razvoj energetike. (Vladimir Kravčuk, LDP)\nNova vlada će morati da osnuje garancijski fond za podršku ženama koje se bave privatnim biznisom (Snežana Lakićević, DS)\nOsnova političkog i ekonomskog programa SPS je projekat razvoja društva koji se zove demokratski socijalizam. Porast društvenog blagostanja, bolji i pravedniji uslovi rada, veća zaposlenost i zarade jesu ciljevi kojima težimo. Socijalisti će insistirati, kao i do sada, na dovršetku ključnih infrastrukturnih objekata u oblasti energetike, saobraćaja i komunalne privrede, koji našu zemlju treba da približe potrebama i standardima EU. (Petar Škundrić, SPS)\nDemokratska stranka Srbije će iz Ruske Federacije obezbediti 10 milijardi evra, koje će biti uložene u domaću privredu (Nenad Popović, DSS)\nGovor tela kao savršeno oružje na poslu\nGasovod za FAS biće završen u junu 2012.


Avganistan: Talibani dali novi krajnji rok vlastima za oslobađanje talaca\nLideri talibana odlučili su da će južnokorejski taoci biti ubijeni ako do ponedeljka u podne avganistanske vlasti ne oslobode zatvorene talibane, saopštio je danas portparol talibana Kari Jusuf Ahmadi.\nPortparol talibana je rekao da je novi rok odredio savet talibanskog vođstva kojim predsedava mula Mohamed Omar, što je pretnji dalo težinu. Otmičari su u sredu ubili jednog taoca, dok je nekoiko prethodno određenih krajnih rokova prošlo a da pretnja nije ispunjena.\n"Budući da je u pregovorima između nas, administracije u Kabulu i južnokorejske vlade došlo do zastoja i da nisu iskreni počećemo da ubijamo taoce ako ne počnu da oslobađaju naše zatvorenike do sutra u 12 časova", rekao je za Rojters Ahmadi u telefonskom razgovoru.\nDo zastoja u pregovorima između s jedne strane talibana i, s druge avganistanske i južnokorejske vlasti, došlo je zato što vlada u Kabulu nije ispunila zahtev talibana da pusti iz zatvora 23 pripadnika tog pokreta.\nKarzai: Otimanje žena sramno i protivno islamu\nAvganistanski predsednik Hamid Karzai ocenio je danas da su talibanski ekstremisti otevši 22 državljana Južne Koreje izvršili sraman čin i da se otmica žena posebno protivi islamskom moralu. U svom prvom komentaru otmice Južnokoreanaca, koja se dogodila 19. jula, Karzai je kritikovao čin kidnapovanja "gostiju iz inostranstva", posebno žena, kao neislamski i suprotan avganistanskoj kulturi. Ovo će osamotiti dostojanstvo avganistanskog naroda, rekao je Karzai prema saopštenju iz predsedničke palate izdatom posle sastanka s delegacijom Južne Koreje.


Razvoj saradnje Srbije i Egipta u oblasti zaštite životne sredine | Ministarstvo zaštite životne sredine\nMinistar zaštite životne sredine u Vladi Republike Srbije Goran Trivan sastao se danas sa ambasadorom Arapske Republike Egipta u Republici Srbiji Amrom Alguvejlijem, i razgovarao o daljim zajedničkim koracima u razvijanju i konkretizaciji saradnje dve zemlje u zaštiti životne sredine.\nKako je konstatovano u razgovoru, ova oblast predstavlja široku osnovu za zajedničke projekte, razmenu iskustava, znanja i ideja i mogućnosti za obostrani napredak, na temelju tradicionalno dobrih i prijateljskih odnosa Republike Srbije i Arapske Republike Egipat.\nMinistar Goran Trivan je ocenio je da su načinjeni koraci na razvijanju saradnje u zaštiti životne sredine Srbije i Egipta novi početak u kontinuitetu dubokih i trajnih odnosa dve zemlje. On je naglasio da su predloženi okviri saradnje otvoreni za proširivanje, i da će povezivanje dve zemlje u oblasti zaštite životne sredine biti uspostavljeno ne samo između dve države, već i između dva naroda, građana Srbije i Egipta, i uključiće naučnu zajednicu, univerzitete, stručnu javnost. Trivan je rekao da je Srbija veoma zainteresovana za saradnju i investiranje, posebno kada je reč o odgovoru na klimatske promene, ekološka rešenja i iskustvo u zaštiti prirodnih dobara i zaštićenih područja, uvođenju koncepta pametnih gradova i drugim pitanjima koji se odnose na bolje okruženje i zdraviji život građana.\nAmbasador je naglasio da je za Egipat veoma značajno da sa Srbijom razvija saradnju u svim oblastima, posebno kada su u pitanju infrastrukturni projekti i oblast zaštite životne sredine. Ukazao je da su zajedničko učešće dve zemlje u međunarodnim forumima i organizacijama i osnivanje zajedničkih ekonomskih tela dobar osnov za dalje razvijanje investicionih mogućnosti i saradnje na rešavanju ekoloških pitanja. Egipat je zainteresovan za iskustva Srbije kao što je regionalna inicijativa na pošumljavanju u borbi protiv klimatskih promena koja može pomoći u merama protiv dezertifikacije, istakao je NJ.E. Alguvejli.\nU narednom periodu slediće potpisivanje memoranduma o razumevanju Srbije i Egipta u oblasti zaštite životne sredine, dogovoreno je na sastanku.\nreciklaža otpad rešenje studija životna sredina EU zahtevi procena uticaja Ministar klimatske promene Drina obaveštenja Studija o proceni uticaja tretman otpada Trivan


Hvala Vam što ste posetili ovu web stranicu. Molimo da pažljivo pročitate Uslove i odredbe sadržane u ovom dokumentu, budući da svaka upotreba ove web stranice predstavlja prihvatanje Uslova i odredbi navedenih u ovom tekstu.\nU okviru ove web stranice, upotreba reči „mi“, „nas“, „naši“ i „Pandora“ odnosi se na kompaniju Clips DK doo Novi Sad, koja kao nosilac franšize „Pandora” za teritoriju Srbije, deluje u svoje ime i za svoj račun, ali koristi ime brenda „Pandora”.\nObaveštenje o privatnosti na web stranici\nSvi lični podaci ili materijal poslati ovoj web stranici podležu uslovima navedenim u Politici privatnosti koja se nalazi na ovoj web stranici.\nIako ulažemo sve razumne napore kako bismo obezbedili tačnost i potpunost informacija na ovoj web stranici, ne snosimo odgovornost u slučaju da informacije stavljene na raspolaganje putem ove web stranice nisu tačne ili potpune. Korišćenje i prihvatanje materijala i informacija na ovoj web stranici vršite na sopstvenu odgovornost. Saglasni ste da je Vaša odgovornost da nadgledate sve izmene materijala i informacija sadržanih na ovoj web stranici.\nBilo koja nelična komunikacija ili materijal koji prenesete na ovu web stranicu putem elektronske pošte ili na drugi način, uključujući bilo koje podatke, pitanja, komentare, sugestije ili slično, jesu i biće tretirani kao nepoverljivi i nezaštićeni. Sve što prenesete ili objavite postaje vlasništvo Pandore i može se koristiti u bilo koju svrhu, uključujući ali ne ograničavajući se na reprodukciju, obelodanjivanje, prenos, publikaciju, emitovanje i objavljivanje. Pored toga, Pandora ima slobodu da koristi u bilo koju svrhu (uključujući ali ne ograničavajući se na razvoj, proizvodnju, reklamiranje i plasiranje proizvoda) bilo koje ideje, umetnička dela, pronalaske, razvoje, sugestije ili koncepte sadržane u bilo kakvoj komunikaciji koju pošaljete na ovu web stranicu. Svaka takva upotreba vršiće se bez plaćanja naknade strani koja šalje informacije. Slanjem informacija takođe garantujete da posedujete vlasnička prava na poslati materijal/sadržaj, da isti ne sadrži klevete i da upotreba od strane Pandora neće predstavljati povredu prava treće strane ili na drugi način predstavljati povredu bilo kojih važećih zakona sa naše strane. Slanjem bilo koje ideje, umetničkog dela, pronalaska, razvoja, sugestije ili koncepta dajete saglasnost za objavljivanje iste. Pandora nije u obavezi da koristi i objavljuje dobijene informacije.\nKorišćenje ove web stranice vršite na sopstvenu i isključivu odgovornost.\nPandora i/ili bilo koja druga strana koja učestvuje u kreiranju, proizvodnji ili isporuci ove web stranice u naše ime neće snositi nikakvu odgovornost za bilo kakve direktne, slučajne, posledične, indirektne, posebne ili kaznene štete, troškove, gubitke ili odgovornosti koje na bilo koji način proiziđu iz Vašeg pristupa, korišćenja, nemogućnosti korišćenja, promene u sadržaju ove web stranice ili iz bilo koje druge web stranice kojoj pristupite putem veze sa ove web stranice ili u meri u kojoj to dozvoljava važeći zakon, iz bilo kojih radnji koje preduzmemo ili ne preduzmemo, kao rezultat bilo koje elektronske pošte koju nam pošaljete.\nSvi materijali na ovoj web stranici mogu biti promenjeni bez prethodne najave.\nPandora ne prihvata odgovornost za bilo kakav gubitak usled virusa koji mogu zaraziti Vaš kompjuter ili bilo koju drugu imovinu kroz upotrebu, pristup ili preuzimanje bilo kakvog materijala sa ove web stranice. Ako se odlučite da preuzimete materijal sa ove web stranice, činite to na sopstvenu odgovornost.\nZabranjene su bilo koje radnje koje Pandora po sopstvenom nahođenju može smatrati neprimerenim i/ili koje će biti ocenjene kao nezakonito delo ili su zabranjene bilo kojim zakonom primenjivim na ovu web stranicu uključujući, ali ne ograničavajući se na:\nSvaku radnju koja predstavlja povredu privatnosti (uključujući postavljanje privatnih informacija bez pristanka pojedinca) ili bilo kog drugog prava pojedinca.\nKorišćenje ove web stranice radi optužbe ili klevetu protiv Pandore, njenih zaposlenih ili drugih lica ili bilo koje delovanje koje ugrožava ugled Pandore.\nSaglasni ste da će svi sporovi i tužbe koje proizilaze iz upotrebe ove web stranice biti regulisani zakonom Srbije i spadati pod isključivu nadležnost sudova u Novom Sadu, Srbija.\nAžuriranje pravnog obaveštenja\nZadržavamo pravo na izmene ovih uslova bez prethodnog obaveštavanja svojih potrošača. Svaki potrošač prilikom naručivanja proizvoda može proveriti trenutno važeće uslove.


2010 - Intervju za YU-Sport\nKategorija: Vesti\tDatum objavljivanja nedelja, 24 jul 2011 17:12\tPogodaka: 329\tRođen u Valjevu 1963.godine, dvije godine nakon kasnije odlazi u Švedsku. Već sa 13 godina počeo je da se bavi kros motorima, a sa 18. godina je bio suvozač u rally-iju, kada je i osvojio prvu titulu u prvenstvu Srbije. Sa mjesta suvozača, za volan Suzuki Swifta, prelazi početkom devedestih godina, a 1997. godine kupuje yugo u kojem kako i on sam kaže je „ispekao zanat“!\nOpširnije: 2010 - Intervju za YU-Sport\nKategorija: Vesti\tDatum objavljivanja nedelja, 24 jul 2011 17:05\tPogodaka: 329\tIstarskim relijem koji je bodovan za domaći šampionat, koji je održan u okolni Pule, završena je sezona sporta brzina u Srbiji. Od sedam posada sa licencom SAKSS (Sportskog auto karting saveza Srbije) posle devet brzinskih ispita, do cilja je stiglo tri. Vladica Rabrenović i Radmil Radivojević osvojili su 16 mesto u generalnom plasmanu i tako su odbranili šampionske titule u dve konkurencije domaćeg prvenstva.\nOpširnije: 2010 - Rabrenović odbranio titulu\n2010 - 43. Serbia Rally, novi uspeh\nKategorija: Vesti\tDatum objavljivanja nedelja, 24 jul 2011 16:51\tPogodaka: 255\tJoš jednim sigurnim nastupom posada AMSK WRR Rabrenović-Radivojević stigla je do treće pozicije u plasmanu Šampionata Srbije na 43. Serbia Rally-u. Aktuelni Šampioni reli su završili iza WRC gosta Hirvonena i Vlade Petrovića, i našli se na korak do odbrane duple krune iz sezone 2009.\nOpširnije: 2010 - 43. Serbia Rally, novi uspeh\nKategorija: Vesti\tDatum objavljivanja nedelja, 24 jul 2011 17:02\tPogodaka: 282\tNakon Serbia Rally-a Šampionat Srbije se nastavlja takmičenjem u Hrvatskoj. Domaćin posadama iz Srbije biće Pula gde će se na reliju Istra odlučiti konačni plasman za sezonu 2010. Među posadama najavljenim za start je i branilac titule, Vladica Rabrenović\nOpširnije: 2010 - Pred Rally Istra\n2010 - Žao mi je navijača\nKategorija: Vesti\tDatum objavljivanja nedelja, 24 jul 2011 08:39\tPogodaka: 267\tOd relija Bugarska prošlo je već sedam dana, strasti su se smirile i misli izbistrile. Srpska posada Rabrenović-Radivojević reli je završila pre vremena odlukom tehničke komisije FIA ali dobar utisak koji su ostavili na ovom prestižnom takmičenju prevazilazi činjenicu o diskvalifikaciji, u velikoj meri izazvanoj greškom samog organizatora.\nOpširnije: 2010 - Žao mi je navijača\n2010 - WRC, Problemi za srpsku posadu\n2010 - Drugi dan odlučuje\n2010 - WRC, Start\n2010 - WRC, Recce i trening\nStrana 9 od 15\t«StartPrethodna45678910111213SledećaKraj»\tLINKS


Javni dug bez granice\nDatum kreiranja: sreda, 21 oktobar 2020\nPolemika oko toga koliko iznosi javni dug Srbije između političara se prethodnih dana vodila oko osnovnih činjenica – da li treba računati ne samo ona sredstva koja su već ušla u budžet (gde je, prema rečima Aleksandra Vučića dug 26 milijardi evra), ili i razna druga sredstva, po osnovu „međunarodnih ugovora, sporazuma, javno datih garancija Srbije“. Prema rečima predsednika opozicione SSP Dragana Đilasa, kada se povuku tako dogovorena sredstva dug bi iznosio 50,4 milijarde evra.\nMa koliki problem za Srbiju predstavljalo to što je javni dug visok, još veći predstavlja to što za njega ne postoji granica. Pravila koja su postavljena u Zakonu o budžetskom sistemu 2011. godine postavila su granicu zaduženja na 45% BDP zemlje. Tada je uspostavljen i Fiskalni savet, kao nezavisni državni organ koji može da ukaže na štetne posledice novih zaduženja i da svojijm savetima pomogne da se fiskalni deficit umanji. Međutim, taj zakon ne predstavlja pravnu prepreku bilo kom sazivu Skupštine da kroz potvrđivanje sporazuma o novom zaduženju,i kroz davanje garancija na zaduženje javnih preduzeća ili kroz zakone koji predvide značajne budžetske rashode, poveća javni dug preko te granice. Stoga je u stvarnosti jedina granica visine javnog duga spremnost kreditora da državi odobravaju nova zaduženja.\nLogično je očekivati da će svaka garnitura koja je na vlasti težiti da kroz popularne troškove, poput izgradnje infrastukturnih objekata, subvencije privredi i povećanje socijalnih davanja, maksimizira svoj uticaj u biračkom telu. Koristi postaju vidljive odmah, veoma su zgodne za prikazivanje u učestalim funkcionerskim kampanjama, naročito pred izbore, a dugovi će doći na naplatu u budućnosti. Građani koji bi dobro razmislili pre nego što velikim dugovima opterete potomstvo, nemaju priliku da se izjasne o tome da li im je prihvatljivo da to isto učine političari koji su u nekom trenutku na vlasti. U najbolju ruku, građani dobijaju mogućnost da na podrže predizborne najave izgradnje novih puteva ili uvođenje nekih povlastica određenom krugu stanovništva, ali ne i da se saglase sa cenom koja će za tako nešto biti plaćena.\nJedini pravni način da se zaduživanje zauzda bilo bi uvođenje ustavnih ograničenja. Tek kada bi najviši pravni akt sadržao granicu koju javni dug ne sme da prekorači, ili granicu za novo zaduživanje tokom jedne godine ili jednog saziva parlamenta, postojala bi stvarna prepreka. Ta mera bi mogla biti kombinovana sa obaveznim referendumskim izjašnjavanjem o odobravanju velikih investicionih projekata. Da bi takvo izjašnjavanje bilo smisleno, građani bi morali da imaju na raspolaganju ne samo podatke o koristima od novih projekata, već i podatak o njihovoj ceni. To je jedna od tema koja bi morala da bude otvorena kada se bude menjao Ustav Srbije, kao što Transparentnost Srbija već godinama ukazuje.\nOd jednake bi koristi bilo uvođenje obaveze u Zakon o izboru narodnih poslanika da pred parlamentarne izbore učesnici izrade i objave programe, ali i da se ti program podvrgnu analizi Fiskalnog saveta, koji bi mogao da ukaže na njihovu održivost i posledice po budžetsku ravnotežu.


(FOTO) ONI GURAJU AMERIKU U RAT SA RUSIJOM: Evo ko su glavni tvorci antiruske politike! - Svet Vesti - Aktuelno|net\nNove američke sankcije Ruskoj Federaciji mogle bi da dovedu do rata između dve velesile, upozorio je penzionisani američki kongresmen iz redova Republikanaca Ron Pol. On je u kolumni na zvaničnom sajtu svog instituta direktno optužio grupu senatora da uporno pokušavaju da uvuku SAD u novi krvavi konflikt, a da su najvatreniji inicijatori udara na Rusiju Džon Mekejn, Lindzi Grejam i Bob Menendez.\nMedvedev: Sankcije Rusiji – objava ekonomskog rata\nJačanje ekonomskih sankcija protiv Rusije može se tumačiti kao objava ekonomskog rata, zbog čega je neophodno reagovati svim metodama — i ekonomskim i političkim, izjavio je ruski premijer Dmitrij Medvedev.\nMedvedev: Sankcije SAD objava ekonomskog rata, odgovorićemo\nOštar odgovor Rusije: "Na taj rat odgovorićemo svim sredstvima"\nAko se američke sankcije primijene u cijelosti, neki ekonomisti očekuju da će ekonomski rast biti srezan na nulu.\n(VIDEO) MEDVEDEV O SANKCIJAMA SAD: Ovo je objava rata, ODGOVORIĆEMO SVIM SREDSTVIMA\n"Moguće pooštravanje američkih ekonomskih sankcija Rusiji može se tumačiti kao objava ekonomskog rata na koju se mora odgovoriti svim mogućim ekonomskim, političkim i drugim sredstvima", izjavio je ruski premijer Dmitrij Medvedev.\nRuski premijer odgovorio na odluku Stejt departmenta da SAD uvode nove sankcije Rusiji zbog korišćenja hemijskog oružja u pokušaju ubistva Sergeja Skripalja i njegove ćerke\n(FOTO) ONI GURAJU AMERIKU U RAT SA RUSIJOM: Evo ko su glavni tvorci antiruske ...


Vesti online / Scena / Šoubiznis / Otkazan koncert u Australiji: Pink u bolnici\n09:44 >> 09:46h\nOtkazan koncert u Australiji: Pink u bolnici\nAmerička pop zvezda Pink primljena je u bolnicu u Sidneju zbog stomačnog virusa, zbog čega je odložila još jedan koncert u tom australijskom gradu.\nPevačica Pink na prvom koncertu na australijskoj turneji\nPrvi koncert u Sidneju na svetskoj turneji "Prelepa trauma" bio je zakazan za petak, ali ga je, po preporuci doktora, pevačica odložila.\nPink je "izdržala" subotnji koncert, ali je u nedelju primljena u bolnicu zbog dehidratacije, mada je ubrzo otpuštena.\nKako je na Tviteru naveo njen promoter Lajv Nejšn (Live Nation), Pink je ponovo primljena u bolnicu u ponedeljak, nekoliko sati pre koncerta, kada joj je dijagnostifikovan stomačni virus, tako da će ostati u bolnici i tokom noći.\nPink je na australijskoj turneji od 4. jula do 26. avgusta, a očekuje se da koncerti koji su bili odloženi budu naknadno održani.\nŠOUBIZNIS Niko kao Bijelo dugme\nŠOUBIZNIS "Dugmići" stigli u Australiju: Spektakl za 40. rođendan\nŠOUBIZNIS Čorba se naoštrila za Melburn i Pert


Sudije i tužioci upozorili Filea na sporazum SDP-a i SNSD-a\nVisoko sudsko i tužilačko vijeće BiH (VSTVBiH) uputilo je pismo komesaru Evropske unije (EU) za proširenje i susjedsku politiku Štefanu Fileu u kojem upozorava da se Sporazumom lidera SNSD-a i SDP-a o načinu izbora tužilaca "ugrožava nezavisnost i ostvareni napredak u procesu reforme pravosuđa BiH".\nČanovi VSTV-a BiH navode da bi dio Sporazuma koji se odnosi na pitanje pravosuđa, ako bude proveden u djelo, predstavljao ozbiljno i flagrantno vraćanje unatrag reformskog procesa u oblasti pravosuđa.\nKako se u pismu navodi, na taj način bi se ugrozila nezavisnost tužilačkog sistema u BiH, odnosno da bi taj sistem ponovo bio stavljen pod političku kontrolu.\nTakođer se navodi da jedinstven VSTVBiH na državnom nivou, čija je nadležnost da imenuje sudije i tužioce a ne samo da predlaže njihovo imenovanje, predstavlja kamen temeljac cjelokupne reforme pravosuđa u BiH, te da bi se, ukoliko se oduzme ova nadležnost VSTV-u, ugrozili svi višegodišnji reformski napori.\nVSTVBiH navodi da dogovor SNSD-a i SDP-a predstavlja i direktno kršenje zahtjeva Evropske unije za Bosnu i Hercegovinu kojim se nalaže „usvajanje zakona kojim se uspostavlja jedinstveno Visoko sudsko i tužilačko vijeće BiH s ciljem objedinjavanja nadležnosti nad entitetskim pravosuđem u oblasti imenovanja“, kao što se izričito navodi u Studiji izvodljivosti Evropske komisije iz 2003. godine, kojom se ocjenjuje spremnost BiH za otpočinjanje pregovora o Sporazumu o stabilizaciji i pridruživanju i napredak na ostvarivanju uslova iz Evropskog partnerstva na putu ka članstvu u EU.\nU pismu se navodi i da dogovor između SNSD-a i SDP-a, u vezi sa pitanjem pravosuđa, u potpunosti izlazi izvan okvira prakse drugih zemalja u regiji, kao i onih država koje su nedavno postale članice Evropske unije.


16.04.2021 u 14:14\nLjUBLjANA – Predsednik Slovenije Borut Pahor odbacio je danas ideju o promeni granica država bivše SFRJ i poručio da podržava proširenje EU na Zapadni Balkan i proširenje EU. Pahor je na konferenciji za novinare rekao da nema saznanja o non-pejperu i da o njemu nije razgovarao sa premijerom Janezom Janšom. „Branim tezu da bi bilo najbolje da EU odluči da uključi sve zemlje Zapadnog Balkana u EU”, rekao je Pahor. Pahor je rekao da proširenje EU postaje pitanje vremena, a ne samo političke volje. „Spori tempo proširenja topi poverenje u evropsku perspektivu u ovim zemljama, a posledice bi mogle biti jačanje nacionalizma i povećanje uticaja trećih zemalja” , poručio je Pahor, preneo je slovenački portal 24ur. Istakao je da će proširenje sprečiti pojavu opasnih ideja o promeni granica, čemu se,\nLjUBLjANA – Slovenački portal „Necenzurisano” objavio je nezvanični diplomatski dokument, takozvani „non pejper” u kome se pominje ideja podele BiH, pripajanje Republike Srpske Srbiji i Kosova Albaniji. Portal podseća da se od ponedeljka u Sloveniji, Hrvatskoj i Bosni i Hercegovini spekuliše o tome da li je premijer Janez Janša zaista poslao u Brisel non pejper, u kome se pominje novo crtanje granica na području bivše Jugoslavije. Za sada niko zvanično nije potvrdio da je predsednik Evropskog saveta Šarl Mišel od Slovenije dobio dokument takvog sadržaja, međutim nezvanični diplomatski dokument, koji predviđa raspad Bosne i Hercegovine, pripajanje Republike Srpske Srbiji i ujedinjenje Kosova sa Albanijom zapravo postoji, tvrdi slovenački portal, prenosi Tanjug. Portal dalje navodi da je


EFIKASAN RAD VEĆA - LAJKOVAC NA DLANU\nEFIKASAN RAD VEĆA\nJul 19, 2016 Snežana Bilić\nOpštinsko veće je, na poslednjoj održanoj sednici, razmatralo čak 21 tačku dnevnog reda. Većina ih se odnosila se na unapređenja socijalne i zdravstvene zaštite, izveštaje komisija, izmene pojedinih odluka, a usvojen je i program manifestacije ”Dani Lajkovca” i formiran Organizacioni odbor za njenu realizaciju.\nRazmatrani su izveštaji komisija koje su u mesnim zajednicima Pepeljevac, Ratkovac, Strmovo, Ćelije i Jabučje evidentirale pričinjenu štetu na usevima, stambenim objektima i putevima tokom olujnog nevremena sa gradom , koje je krajem juna zahvatilo ove mesne zajednice.\nNa osnovu izveštaja upućeni su dopisi Kancelariji za javna ulaganja, rekao je predsednik Opštine Andrija Živković, tako da se čeka odgovor od kojeg će zavisiti koliko se može nadoknaditi šteta onima koji su je pretrpeli. Prioritetno je saniran deo puteva oštećenih zbog olujnog vetra i obilnih padavina preko javnih preduzeća, a ostalo je pitanje materijalnih nadoknada za štete na, pre svega, poljoprivrednim usevima. Usvojen je i predlog da se Crvenom Krstu Lajkovac obezbedi 150.000 dinara za higijenske pakete za sve porodice korisnice MOP-a.\nVerifikovana je i odluka da se sredstva namenjena za vantelesnu oplodnju povećaju sa tri na pet miliona dinara, a obezbeđeno je i tri miliona dinara za unapređenje zdravstvene zaštite, pre svega u seoskom području. Dom zdravlja će u narednom periodu angažovati po jednu medicinsku sestru i spremačicu, dok se ostatak sredstava opredeljuje za nabavku opreme i inventara u seoskim ambulantama, poput nabavke i instaliranja klima uređaja u Vračeviću i Jabučju.\nNa teritoriji opštine Lajkovac formiran je lokalni krizni štab u cilju suzbijanja stočne bolesti nodalurni dermatitis, pri čemu se opština Lajkovac nalazi u trećoj kategoriji ugroženosti jer je udaljena od pograničnog područja.


EGIPAT NA TALASU ARAPSKOG PROLEĆA – Škrip\n19. августа 2014. 19. августа 2014. vuk\tArapsko proleće, demonstracije, Egipat, građanska neposlušnost, Kairo, kriza, Mursi, protesti\nZemlje obuhvaćene talasom Arapskog proleća doživele su, osim promene društvenog i političkog sistema, značajan udar na stanje ljudskih prava, a neke od njih nalaze se u stanju permanentne humanitarne krize. Egipat je u ovim previranjima prošao nešto blaže u odnosu na druge zemlje regiona, ali su posledice vidne u svim segmentima društva. Naime, dok se talas Arapskog proleća lomio preko Tunisa i Alžira, u Egiptu je situacija još uvek bila mirna. Demonstracije koje su se širile po okolnim zemljama tokom 2010. godine ubrzo su zahvatile i Egipat. Početkom 2011. godine, tačnije 25. jaunara, krenule su prve demonstracije u zemlji, čime se Egipat pridružio ostatku zemalja u borbi protiv sopstvenog režima. U početku to su bili mirni protesti, ali ubrzo su se pretvorili u otvoreno nasilje demonstranata protiv policije, paljenjem brojnih policijskih stanica, što je uslovilo odmazdu bezbedonosnih snaga. Već na početku sukoba preko 800 ljudi je izgubilo živote, dok je oko 6.000 ljudi povređeno. Odsustvo slobodnih izbora, brutalnost policije, kao i manjak ekonomskih reformi uslovio je da protesti budu sve učestaliji. Veliki broj ljudi je tokom hapšenja bio podvrgnut mučenju, koje se često završavalo kobno po žrtve. Tokom drugih protesta, koji su se odvijali 2012. godine vojska je bila aktivnija, ali i brutalnija od policije, pa je dosta mladih ljudi, među kojima je bilo i dece, bilo privedeno i podvrgnuto istoj torturi kao i u ranijim sukobima.\nIzborom novog predsednika Muhameda Mursija juna 2012. godine i onako loša slika Egipta samo se pogoršala. Uprkos demokratski stečenom mandatu, ima onih koji bi rekli da je njegova administracija bila nesposobna da vrši osnovne funkcije države, a u isto vreme je odbacivala svaku kritiku zbog odsustva zaštite ljudskih prava (zatvaranje političkih protivnika, podsticanje napetosti u polarizovanom društvu, nepostojanje optužnica za zločine počinjene nakon izbijanja sukoba i dr.). U ovom periodu sukobi se dešavaju između onih koji podržavaju predsednika i ostalih koji zahtevaju njegovu smenu. Na političkoj sceni Egipta javljaju se ljudi koji imaju fundamentalnija gledišta islama od ostatka stanovništva. Demonstracije su kulminirale juna 2013. godine do te mere da je vojska izdala ultimatum, koji je zahtevao od političkih partija da izađu u suret zahtevima naroda, jer će u protivnom vojska intervenisati i rešiti krizu na svoj način. Već jula meseca iste godine Mursi je svrgnut sa vlasti, ali žrtve su nastavile da se ređaju. Stotinak ljudi je poginulo u okršajima sa Mursijevim pristalicama, dok je nekoliko televizijskih kuća pozivalo na nasilje protiv onih koji su se protivili bivšem predsedniku.\nZbacivanje Mursija sa vlasti uslovilo je dalju polarizaciju u društvu. Između Mursijevih pristalica i njegovih protivnika stala je vojska, koja je inače odigrala najznačajniju ulogu u zbacivanju predsednika i koja snosi dobar deo odgovornosti za dalju krizu tokom 2013. i 2014. godine. Osvajanjem vlasti vojska je nastavila strogu vladavinu uz pomoć represivnih mera, koje narod nije prihvatio. Avgusta 2013. godine desio se najkrvaviji obračun vojske i Mursijevih pristalica još od januarske revolucije. Procenjuje se da je preko 400 ljudi poginulo u obračunu, a ogroman broj ljudi je povređen ili uhapšen.\nProblemi su nastavili da se ređaju uprkos oštroj vladavini, koja nije bila tolerantna prema simpatizerima bivšeg predsednika. Kriminal, pljačkanje i silovanje bile su propratne pojave sloma sistema. Dok je pokušavala da slomi opozicione snage ili ih makar dovede pod kontrolu, vojska je zahtevala veću podršku od medija. Haos u zemlji dodatno je pogoršan prilivom izbeglica iz susednih zemalja, zahvaćenih takođe talasom Arapskog proleća. Brojne humanitarne organizacije prozivale su vojsku i policiju zbog neadekvatnog ponašanja prema izebglicama, kao i zbog nepropisnog zadržavanja i hapšenja.\nPočetak 2014. godine u Egiptu obeležen je novim nemirima, ali ovog puta studenskim protestima. U redovnim prilikama ovakve demonstracije održavaju se zbog zahteva koji se odnose na školarinu ili na uvođenje novih ispitnih rokova. Međutim, ovde su protesti bili „studentski“ samo zbog svojih učesnika, ali ne i zbog njihovih ciljeva. Naime, brojni univerziteti u Egiptu bili su jako uporište Morsijevih pristalica koje je on imao i kod mlađih generacija. Razlozi su bili isti kao i ranijih godina: loša situacija u zemlji, kako ekonomska tako i društvena, nedostatak konsolidovane i legitimne vlasti izazvali su bes kod mladih ljudi. Policija je pokušala preventivno da deluje, ali bez mnogo uspeha. Sukob se brzo razbuktao, a najveći broj žrtava bio je među demonstrantima. Uporedo sa tim, dešavala su se hapšenja novinara stranih agencija, uglavnom iz arapskih zemalja. Uprkos zahtevima novinskih organizacija i udruženja za hitno oslobađanje ovih ljudi, dobar deo njih i dalje se nalazi u zatočeništvu pod „optužbom“ da su pripadnici Islamskog bratstva (Muslim Brotherhood).\nDanas se stanje u Egiptu može oceniti kao svojevrsno zatočeništvo čitavog društva u procesu političke tranzicije koja je, počev od 2011. godine, ostavila trajne posledice po zemlju i njeno stanovništvo. Nekažnjeni slučajevi kršenja ljudskih prava, poput mučenja i ubijanja civila od strane bezbedonosnih snaga, maltretiranje i ograničavanje slobode kretanja izbeglica, kao i drugih lica u tranzitu, izvršavanje smrtnih kazni po kratkom postupku, pogoršavaju sliku o stanju ljudskih prava u Egiptu. Pasivnost velikih međunarodnih subjekata da spreče dalje produbljivanje humanitarne krize izlazi ponovo na videlo, kao što je to bio slučaj u Siriji. Nevladine organizacije, koje apeluju i traže konkretnije akcije, često se nalaze u nezavidnoj poziciji što se tiče njihovog angažovanja na terenu. Domaće stanovništvo će ponovo platiti najvišu cenu pokušaja promene režima u svojoj zemlji. Nadajući se boljitku, cilj njihove borbe ubrzano je izbledeo. U odsustvu ideje o stabilnoj i jedinstvenoj državi još uvek nije postignut konsenzus o osnovnim “pravilima igre” u egipatskom društvu.\nFoto: Reuters Blog\n Videti: Human Rights Watch World Report 2013. (http://www.hrw.org)\n← Cena kulture u Srbiji\nSistemi (ne)obrazovanja →